Φεβρουαρίου 2014 - Tante Kiki\nΚαλή σας μέρα!!! Φτάνουμε στο τέλος της Τυρινής εβδομάδας κι αυτό σημαίνει ότι η κυρά Σαρακοστή κοντεύει να χτυπήσει την πόρτα μας. Θα φέρει μαζί της τη νηστεία, την αποτοξίνωση αλλά και την παράδοση και τη θρησκευτική ευλάβεια καταλήγοντας στο Πάσχα.\nΠρος το παρόν όμως αυτή τη Κυριακή η παράδοση θέλει ...τυρί και μια που, είμαι σίγουρη, ότι όλοι πιστεύουμε ότι καλό είναι να κρατάμε τις παραδόσεις ...τί λέτε... είστε για ένα ελαφρώς σιροπιαστό γλυκάκι που ταιριάζει απόλυτα στη μέρα;;;\nΗ συνταγή είναι αυτοσχέδια καθαρά... ξέρετε ένα από κείνα τα πειράματα που κάνουν την κουζίνα μια εντελώς δημιουργική απασχόληση, βάζοντας σε "κίνηση" τη φαντασία και προκαλώντας χαλάρωση αλλά και καλή διάθεση. Διάβαζα τις προάλλες την άποψη κάποιων επιστημόνων που υποστήριζαν ότι το να δημιουργεί κάποιος καινούργιες συνταγές και να τις "εφαρμόζει" είναι για τον εγκέφαλο ένα είδος "σταυρόλεξου" που βοηθάει στην πρόληψη ή την καθυστέρηση έστω της άνοιας αλλά και του αλτσχάιμερ! Γιατί όχι λοιπόν;;; Ας αυτοσχεδιάσουμε στην κουζίνα με τα υλικά που ήδη έχουμε ή κι αν δεν έχουμε μπορούμε να αποκτήσουμε, ας πειραματιστούμε με γεύσεις και αρώματα που μας αρέσουν... είναι μια ευχαρίστηση! Κι όταν το αποτέλεσμα μας δικαιώσει... τότε η ικανοποίηση είναι μεγάλη! Και να σας πω ένα μυστικό (μια και λατρεύω αυτά τα πειράματα!!) όταν γίνει η αρχή ...ύστερα το μυαλό μας συνηθίζει ή καλύτερα μαθαίνει να κάνει εύκολα γευστικούς συνδυασμούς με τα υλικά που αγαπάμε! Αξίζει να πειραματιστούμε... γιατί αν ένα νόστιμο και καλομαγειρεμένο φαγητό είναι υπέροχο για να ευχαριστήσουμε τους αγαπημένους μας αλλά και τον εαυτό μας , ένα νόστιμο φαγητό που το δημιουργήσαμε εμείς... μας χαρίζει ακόμα μεγαλύτερη ευχαρίστηση!! -:))\nΑυτό, υποτίθεται ότι ήταν παρένθεση κι έτσι ξαναγυρνάμε στο φρουτοτυρένιο γλυκό. Πώς να σας το περιγράψω;; Είναι ένα γλυκό που η αρχική του ιδέα είναι βασισμένη στη γνωστή, σε όλους, πορτοκαλόπιτα με τα θρυμματισμένα φύλλα κρούστας. Κρατείστε αυτή την ιδέα και... με τη φαντασία σας ... νιώστε την προσθήκη του μήλου, της κανέλας και του ανθότυρου σε μια τέτοια πίτα που, επιπλέον, είναι και ελαφρά σιροπιασμένη. Τί λέτε;;; Δεν αξίζει να τη δοκιμάσετε;;;\nΗ απόφαση είναι δική σας... εγώ, πάντως, τη συνταγή σας τη δίνω... -:))\n220 γρ. ανθότυρο θρυμματισμένο\n400 ml (1 κουτί) ζαχαρούχο γάλα\n2 μήλα τριμμένα στη χοντρή πλευρά του τρίφτη\n1 κ.σ. ξύσμα λεμονιού ή πορτοκαλιού\n6 φύλλα κρούστας κομμένα σε μικρά κομματάκια\n20 γρ. βούτυρο ή μαργαρίνη + λίγο για να αλείψουμε το ταψί\nΑλείφουμε με το βούτυρο ένα ταψί πυρέξ 20x28.\nΣε ένα μπολ βάζουμε τα αυγά, το γιαούρτι, το γάλα, το νερό, τη βανιλίνη, το μπέικιν, το αλάτι και την κανέλα και τα χτυπάμε με το μίξερ χειρός έως ότου αναμιχθούν και ομογενοποιηθούν.\nΠροσθέτουμε το ξύσμα και το ανθότυρο και ανακατεύουμε.\nΤέλος, προσθέτουμε τα κομμένα φύλλα κρούστας και ανακατέουμε έτσι ώστε αυτά να βυθιστούν στο υγρό μίγμα.\nΑφήνουμε για 20-30 λεπτά, εκτός ψυγείου, για να απορροφήσουν υγρό μίγμα τα φύλλα και να ενσωματωθούν καλά.\nΨήνουμε για 50-60 λεπτά ή μέχρι να δούμε ότι η πίτα έχει πάρει ένα ωραίο χρυσόξανθο χρώμα.\nΣε μια κατσαρόλα βράζουμε το νερό με τη ζάχαρη και το ξυλάκι κανέλας για 3-5 λεπτά από τη στιγμή που θα αρχίσει να κοχλάζει.\nΠεριχύνουμε το κρύο γλυκό με το ζεστό σιρόπι και το αφήνουμε μέχρι να απορροφηθεί το σιρόπι.\nΚαλή σας συνέχεια κι αύριο μια συνταγή για ...λαγάνα... έτσι για να μπούμε στο πνεύμα της Καθαράς Δευτέρας! -:))\nΑναρτήθηκε από Tante Kiki στις 3:35 μ.μ. 12 σχόλια:\nΕτικέτες ΓΛΥΚΕΣ ΣΥΝΤΑΓΕΣ, ΕΟΡΤΑΣΤΙΚΗ ΚΟΥΖΙΝΑ, Πάσχα, Πίτες & Τάρτες γλυκιές, Σιροπιαστά γλυκά\nΑρωματικό κατσικάκι γάστρας με μελωμένες πατάτες\nΚαθημερινό και ταυτόχρονα γιορτινό. Νόστιμο αλλά και παρεξηγημένο, δεν είναι λίγοι εκείνοι που δεν θέλουν ούτε να το δουν λόγω της ιδιαίτερης γεύσης και μυρωδιάς του. Παρ' όλα αυτά είναι πλήρως ενταγμένο στην παράδοση και τα παραδοσιακά γεύματα. Θυμίζει λίγο Πάσχα αλλά δεν χρειάζεται να το γευόμαστε μόνον το Πάσχα.\nΑλήθεια εσείς είστε από τους οπαδούς ή τους εχθρούς του;;; Εγώ πάντως δεν μπορώ να αποφασίσω παρά μόνον όταν το γευθώ και μετά... έτσι αυτή τη φορά αποφάσισα να το φτιάξω πολύ αρωματικό, ολίγον μεθυσμένο αλλά και μελωμένο.\nΈγινε κυριολεκτικά ...λουκούμι ... με χίλια αρώματα να αντιμάχονται το ένα το άλλο και μια γεύση μοναδική που γινόταν αισθητή από την πρώτη στιγμή που τρύπωνε στο στόμα και ξεσήκωνε τους αισθητήρες της γεύσης ... μέχρι τη στιγμή που έλιωνε και άφηνε πίσω του έντονη τη γευστική του ανάμνηση.\nΑν σας αρέσει το κατσικάκι... μη περιμένετε το Πάσχα! Κι αν θέλετε ένα φαγητό για την Κυριακή που μας έρχεται ...τιμήστε το και προσθέστε κύβους από χαλούμι ή από κάποια όχι ιδιαίτερα πικάντικη γραβιέρα της αρεσκείας σας! Ένα είναι σίγουρο ...ότι θα το αγαπήσετε το συγκεκριμένο φαγητό!!! -:)))\n1500-1800 γρ. κατσίκι\nΧυμό από 2 λεμόνια και 1 πορτοκάλι\nΜια φλούδα από λεμόνι και 1 φλούδα από πορτοκάλι\n1 μέτρια ντομάτα τριμμένη στην λεπτή πλευρά του τρίφτη\n5-6 μεγάλες πατάτες σε κυδωνάτες φέτες\nΑνακατεύουμε σε ένα μπολάκι τη ρίγανη, το θυμάρι και το δεντρολίβανο.\nΑλατίζουμε και πασπαλίζουμε με πιπέρι, δεντρολίβανο, θυμάρι και ρίγανη τις πατάτες τις βάζουμε μέσα στη γάστρα.\nΚαθαρίζουμε το κατσικάκι και αφού το αλατοπιπερώσουμε και το πασπαλίσουμε με το μίγμα των αρωματικών (θυμάρι, δεντρολίβανο, ρίγανη) το βάζουμε στη γάστρα.\nΡίχνουμε ανάμεσα στις πατάτες τις σκελίδες του σκόρδου και τις φλούδες λεμονιού και πορτοκαλιού.\nΣε ένα μπολ, αναμιγνύουμε το ελαιόλαδο, το μέλι, το χυμό των λεμονιών και του πορτοκαλιού, το κονιάκ , τη τριμμένη ντομάτα και τη μουστάρδα και περιχύνουμε μ' αυτό το κατσικάκι και τις πατάτες.\nΚαλύπτουμε τη γάστρα με αλουμινόχαστο και κλείνουμε από πάνω με το καπάκι της.\nΒάζουμε στο φούρνο και ψήνουμε για 40 λεπτά.\nΎστερα, χαμηλώνουμε τη θερμοκρασία στους 170 βαθμούς, αφαιρούμε το αλουμινόχαρτο και κλείνουμε απλά με το καπάκι.\nΨήνουμε για 3-3.5 ώρες ή μέχρι να εξατμιστούν τα υγρά του φαγητού και να μείνει μόνον με το ζουμί του.\nΑναρτήθηκε από Tante Kiki στις 1:37 π.μ. 26 σχόλια:\nΓιατί όχι;;;; Τυρί φέτα και καρύδια είναι ένας πολύ αρμονικός και λιχούδικος συνδυασμός. Νοστιμιά σκέτη κι όταν αυτός ο συνδυασμός περιβάλλεται από μια ζύμη μαγιάς... με άλλα λόγια μια ζύμη που συνδυάζει τα υλικά του κέικ αλλά με μαγιά για περισσότερη αφρατάδα, τότε αυτό το τυρόψωμο γίνεται ένα μοναδικό σνακ. Εύκολο και γρήγορο, ζυμώνεται με το μίξερ και το μόνο που ζητάει είναι το χρόνο του για να φουσκώσει αλλά κι αν βιαζόμαστε... μπορούμε να το βάλουμε να φουσκώσει στους 35-40 βαθμούς και θα χρειαστεί όλο κι όλο 50-60 λεπτά.\nΔύο σημεία που πρέπει να προσέξουμε:\n1- το γάλα να μην καίει και καταστρέψει τη μαγιά και\n2- να αφήσουμε το τυρόψωμο να φουσκώσει καλά.\nΚαι μια και σήμερα η ...έμπνευση για ιστοριούλα πάει περίπατο...περνάμε αμέσως στη συνταγή! -:))\n8-9 γρ. ξηρή μαγιά (1 φακελάκι)\n220-230 ml γάλα χλιαρό\n220 γρ. φέτα θρυμματισμένη\n50 γρ. καρυδόψιχα θρυμματισμένη\nΣτο μπολ του μίξερ, βάζουμε το χλιαρό γάλα με τη ζάχαρη και τη μαγιά και αρχίζουμε να χτυπάμε το μίγμα.\nΠροσθέτουμε το αυγό, το ελαιόλαδο, το αλάτι και 3-4 κουταλιές της σούπας αλεύρι.\nΜόλις το μίγμα ομογενοποιηθεί, βάζουμε τα εξαρτήματα για τη ζύμη και προσθέτουμε σταδιακά το αλεύρι.\nΗ ζύμη είναι έτοιμη όταν μαζεύεται γύρω από τα εξαρτήματα και είναι μαλακή αλλά χωρίς να κολλάει στα χέρια.\nΖυμώνουμε για 1-2 λεπτά με το χέρι.\nΑλευρώνουμε το μπολ, βάζουμε τη ζύμη, την καλύπτουμε με διαφανή μεμβράνη και την αφήνουμε στο φούρνο, στους 35-40 βαθμούς.\nΤην αφήνουμε να φουσκώσει για 50-60 λεπτά ή μέχρι να διαπλασιαστεί σε όγκο.\nΕν τω μεταξύ, αλείφουμε με λίγο λάδι μια φόρμα του κέικ.\nΎστερα, τη χωρίζουμε σε δύο μέρη.\nΑνοίγουμε το κάθε μέρος σε φύλλο χοντρό και αφού χωρίσουμε και τη γέμιση σε δύο μέρη, γεμίζουμε το κάθε φύλλο που το τυλίγουμε, όπως τυλίγουμε τα στρούντελ.\nΠλέκουμε τα δύο ρολά ζύμης - γέμισης και τα βάζουμε στη φόρμα.\nΑφήνουμε για άλλη μισή ώρα έτσι ώστε το τυρόψωμο-κουλούρα να ξαναφουσκώσει.\nΤο αλείφουμε με λίγο ελαιόλαδο και το βάζουμε στο φούρνο και το ψήνουμε για 40-50 λεπτά ή μέχρι να δούμε ότι έχει πάρει ένα ωραίο καστανόξανθο χρώμα.\nΠηγή συνταγής της ζύμης: Βιβλίο "η τέχνη της πίτας", της Σούλας Γηραλέα.\nΑναρτήθηκε από Tante Kiki στις 1:36 π.μ. 24 σχόλια:\nΚρύο και πάλι!!!! Σκοτεινιά από το πρωί ίσαμε το βράδυ! Πέντε η ώρα το απόγευμα και μοιάζει επτά!!! Η ψύχρα επέστρεψε και η βροχή παρούσα συνέχεια, από το πρωί ίσαμε το βράδυ και το άλλο πρωί. Πώς, λοιπόν, να μην επιστρέψω σ' ένα φαγητό χειμωνιάτικο;;;;\nΑναρτήθηκε από Tante Kiki στις 1:40 π.μ. 25 σχόλια:\nΚαλή σας μέρα!!! Καλή εβδομάδα να έχουμε!!! Ο καιρός συνεχίζει να είναι βροχερός και μουντός εδώ στη Θεσσαλονίκη. Ο ήλιος αρνείται πεισματικά να εμφανιστεί αλλά εμείς ξεκινάμε την εβδομάδα μας με έναν ...ήλιο στο πιάτο μας... εκεί δίπλα στο καφεδάκι μας, κατά προτίμηση ελληνικό για να ...τηρούμε και λίγο την παράδοση! -:))\nΑναρτήθηκε από Tante Kiki στις 9:04 π.μ. 31 σχόλια:\nΈρχεται ή όχι η άνοιξη;;;; Μας μπέρδεψε ο καιρός...\nΗ άνοιξη αναγγέλει τον έρχομό της σε πανέμορφο κοραλλί\nΚαλή σας μέρα!! Ελπίζω να απολαύσετε ήρεμα και χαρούμενα το πρωινό σας! Μια μέρα με τέτοιο μουντό και βροχερό καιρό είναι σίγουρα και μέρα ...τεμπελιάς αλλά και cocooning. Tον θυμάστε τον όρο cocooning; Η τάση του να προτιμά κανείς να μένει σπίτι του διαβάζοντας, ακούγοντας μουσική ή βλέποντας ταινίες ήταν της μόδας πριν μερικά χρόνια. Τελικά ήρθε και η οικονομική κρίση και μειώσαμε τα έξοδα κι έτσι το cocooning φαίνεται πως ...ήρθε για να μείνει! Βέβαια, δεν χρειάζεται να πάψουμε να είμαστε κοινωνικοί μια και μπορούμε να περνάμε καλά μένοντας στο σπίτι μόνοι αλλά και με παρέα... οπότε να η ευκαιρία για φιλικές ή οικογενειακές μαζώξεις! Κι έπειτα όσο ο καιρός είναι βροχερός (την ώρα που γράφω αυτές τις γραμμές, λίγο μετά τις 12 τα μεσάνυχτα) έξω βρέχει του "σκοτωμού" και το μόνο που δεν σκέφτομαι είναι να κάνω αύριο εκείνη τη βόλτα που σκεφτόμουν στη γειτονιά μας!!!! Αααα, ξέχασα δεν σας είπα γιατί ήθελα να κάνω βόλτα... γιατί ότι και να πούμε η άνοιξη άρχισε να κάνει αισθητή την παρουσία της... λίγα λουλουδάκια ανοιχτά, το πρώτο μου λιλά ζουμπουλάκι σιγά σιγά ξεπροβάλλει δειλά, η πασχαλιά μας απέναντι από το μπαλκόνι του υπνοδωματίου τόλμησε να ανθίσει, η πασχαλιά μας φορτώθηκε μπουμπούκια, η δάφνη λουλούδια, το βιβούρνο επίσης και οι τριανταφυλλιές γέμισαν τρυφερά, κατακόκκινα, μικρά φυλλαράκια-βλαστούς. Το ρείκι μας άνθισε και ένας μικρός, μωβ κρόκος ξεπρόβαλε το κεφαλάκι του ανάμεσα στα ξερά απομεινάρια του χειμώνα. Ό,τι και να γίνει, όπου νάναι έρχεται η άνοιξη αλλά από την άλλη αυτός ο καιρός μας έχει μπερδέψει ή μάλλον μπερδεύτηκε!!! Όχι δεν παραπονιέμαι ...πάλι καλά είμαστε σε σχέση με την υπόλοιπη Ευρώπη και Αμερική αλλά να... εφέτος μου έλλειψε ο ήλιος, με κούρασε ο μουντός και βροχερός καιρός γιατί είπαμε καλό το cocooning αλλά ο ήλιος ακόμα καλύτερα!\nΔείτε τις φωτογραφίες για να καταλάβετε τί εννοώ...\nΟ καιρός εχθές\nΟ καιρός σήμερα... χειρότερος από εχθές\nΣε πείσμα όμως του καιρού τα φυτά...αναγγέλουν την άνοιξη!\nΑναρτήθηκε από Tante Kiki στις 10:41 π.μ. 8 σχόλια:\nΚαλή σας μέρα!! Σάββατο... γιούπιιιιιιι!!!! Λατρεύω τα Σαββατοκύριακα, έχουν ξενοιασιά, ηρεμία, ευτυχία (γιατί η ευτυχία βρίσκεται στα πολύ απλά και καθημερινά ...αν όχι στο μυαλό και την καρδιά μας) κι επιπλέον μια Κυριακή μπροστά μας για να απολαύσουμε αργούς ρυθμούς!!!\nΓια όλους αυτούς κι άλλους τόσους λόγους το Κυριακάτικο πρωινό το θέλω διαφορετικό, πολύχρωμο, ηλιόλουστο (αλλά δεν το κανονίζω εγώ), νόστιμο και απολαυστικό. Δεν θέλω να αρχίσω να αναφέρω τα πλεονεκτήματα ενός χορταστικού πρωινού γιατί τα έχουμε ακούσει άπειρες φορές. Θα αναφέρω μονάχα ότι, όπως όλα τα γεύματα, το υγιεινό πρωινό πρέπει να είναι και νόστιμο! Εσείς είστε του αλμυρού, του γλυκού ή μήπως και των δύο; Το τελευταίο είναι το καλύτερο δεν συμφωνείτε;;; Εξ' άλλου η ζωή μας με τις τόσες δυσκολίες της αλλά και τις άλλες τόσες ομορφιές και χαρές της έχει μέσα της τον δυισμό...οπότε γιατί όχι και το πρωινό;;;\nΠροσωπικά, θέλω άλλοτε γλυκό κι άλλοτε αλμυρό πρωινό. Αυτή την Κυριακή όμως θέλω αυτό!!!! Ποιό;;; Μα αυτό που θα σας δείξω λίγο παρακάτω και, όχι... έχει κρύο ακόμα ή τουλάχιστον ψύχρα και δεν το θέλω κρύο από το ψυγείο, το θέλω χλιαρό. Πάντως, το πρωινό αυτό τρώγεται και κρύο (αν είστε οπαδοί του είδους) και χλιαρό με την ίδια όρεξη, την ίδια ευχαρίστηση, την ίδια διάθεση! Ρίχνοντας τα καραμελωμένα φρούτα χλιαρά στο γιαούρτι ...έρχεται και λιώνει ελαφρά, γεμίζοντας τα κορνφλέηκς νοστιμιά. Από την άλλη, ρίχνοντάς τα κρύα το γιαούρτι διατηρεί την σφιχτή υφή του. Για να μην αναφέρω ότι ένα ακόμη από τα πλεονεκτήματά του είναι και το χρώμα του που, παρά τον μουντό καιρό μας (για μιαν ακόμη φορά) σου δίνει την χαρά του ήλιου στο πιάτο!!!\nΠάμε, λοιπόν, να ετοιμαστούμε για να υποδεχθούμε την Κυριακή με ένα υπέροχο πρωινό... κανονίζοντας και την ποσότητα των υλικών που χρειαζόμαστε ανάλογα με το μέγεθος της μερίδας και τον αριθμό των ατόμων που θα έχουν την τύχη να το απολαύσουν.\nΥΛΙΚΑ για 2 μπολάκια\n5-6 κ.σ. κόρνφλέηκς της αρεσκείας μας\n4 κ.σ. γιαούρτι με λίγα λιπαρά\nΧυμό από 1 μέτριο μανταρίνι\nΛίγη κανέλα για το πασπάλισμα (προαιρετικά)\nΒάζουμε τις κομμένες μπανάνες και τα κυβάκια μήλο σε αντικολλητικό τηγάνι με το χυμό μανταρινιού και την καστανή ζάχαρη.\nΑφήνουμε να βράσουν για 2-3 λεπτά σε δυνατή φωτιά έτσι ώστε να καραμελώσουν ελαφρά.\nΤα αφήνουμε για λίγα ή περισσότερα λεπτά να κρυώσουν ανάλογα πώς θέλουμε το πρωινό μας.\nΒάζουμε τα κορνφλέηκς στο μπολ, επάνω βάζουμε το γιαούρτι, μετά τα καραμελωμένα φρούτα και πασπαλίζουμε με λίγη κανέλα και ένα φυλλαράκια μέντας ή δυόσμου.\nΣας εύχομαι ολόψυχα να περάσετε ένα πανέμορφο Σαββατοκύριακο!!\nΑναρτήθηκε από Tante Kiki στις 12:08 π.μ. 26 σχόλια:\nΕντάξει, το ξέρω και ξέρω ότι το ξέρετε κι εσείς... είναι να μην κολλήσω κάπου... αν, όμως, κολλήσω... κολλάω για τα καλά!! Για δεύτερη φορά εμφανίζεται μια τάρτα χωρίς ζύμη αν και ...μπορεί να είναι και τούρτα αν μπει σε μικρότερη φόρμα και αποκτήσει λίγο ...ύψος! Το σημαντικό είναι ότι είναι νόστιμη και πολύ αρωματική... είτε ονομαστεί τάρτα είτε ονομαστεί τούρτα. Το δεύτερο είναι ότι είναι ένας ...αυτοσχεδιασμός που κατέληξε σε λατρεία μια και είναι δροσερό, εύκολο και λεμονάτο γλυκάκι.\nΗ ιστορία ξεκίνησε από μια τούρτα από κείνες που έφτιαχναν και φτιάχνουν γιαγιάδες, μαμάδες, θείες, νονές και πάει λέγοντας και που όσο είμαστε μικροί τις ...ψιλοσνομπάρουμε απλά και μόνον γιατί είμαστε μικροί και θέλουμε την τούρτα σοκολάτας... εκείνη την τούρτα που βλέπουμε να καμαρώνει στολισμένη σαν ...φρεγάτα στη βιτρίνα του διπλανού ζαχαροπλαστείου. Με τα κερασάκια της, την τρούφα της, την περίτεχνη σαντιγύ και τη σκουρόχρωμη κουβερτούρα. Μεγαλώνοντας, αρχίζουν και τρυπώνουν στη ζωή μας εμπειρίες και μαζί μ' αυτές αρώματα, γεύσεις, χρώματα που μας κάνουν να επεξεργαζόμαστε μια γεύση πριν την απορρίψουμε ή την δεχτούμε.\nΘυμάμαι έντονα τις τούρτες αυτού του τύπου που έφτιαχνε η θεία μου και που, όταν το κομμάτι έφτανε στο πιάτο και το είχαμε μπροστά μας μαζί με το ασημένιο κουταλάκι (πάντα σε κάποια γιορτή) ο γιος της και ξάδερφός μου πάντα στράβωνε το στόμα του με περιφρόνηση ...πότε γιατί δεν ήταν αρκετά σοκολατένια η κρέμα, άλλοτε γιατί στην σοκολατένια κρέμα υπήρχαν κομματάκια από σπιτικό γλυκό πορτοκάλι κι άλλοτε πάλι γιατί η κρέμα ήταν κρέμα λεμόνι ή πορτοκάλι κι όχι σοκολατένια!! Εγώ πάλι, του έδινα δίκιο αλλά την έτρωγα χωρίς σχόλιο για να μην δυσαρεστήσω την αγαπημένη μου θεία!! Νάμαστε όμως μερικά χρόνια αργότερα...\nΚι εκείνος κι εγώ ...δοκιμάζουμε πια πολλές γεύσεις! Οι προτιμήσεις μας διευρύνθηκαν και κρίνουμε πια με άλλα κριτήρια!!!\nΣήμερα, λοιπόν, θα του κρατήσω ένα μεγάλο κομμάτι από την τάρτα που έφτιαξα γιατί, γνωρίζω καλά, θα λατρέψει τη λεμονάτη γεύση και την υπέροχη μοσχοβολιά της!!! Η σαντιγύ μαρέγκας και το καβουρδισμένο αμύγδαλο θα μας ταξιδέψουν αρκετά χρόνια πίσω όπως τότε που μαζευόμασταν όλοι γύρω από χαρούμενα τραπέζια, χωρίς να ...έχει "ταξιδέψει" κανένας, τότε που ...γκρινιάζαμε με το παραμικρό αλλά και γελούσαμε με το παραμικρό!!!!\nΤη συνταγή αυτή μου την έδωσε η καλή μου νονά αν και σε μια αρχική μορφή και ήταν ίδια μ' αυτή που έκανε η εν λόγω θεία μου και αδελφή του μπαμπάκα μου (χωρίς, βέβαια, τον κρόκο Κοζάνης). Επειδή όμως παντεσπάνι δεν προλάβαινα να κάνω (αυτό συμβαίνει όταν ξεκινάς να κάνεις το Κυριακάτικο γλυκό στις 11.30 το μεσημέρι και το θέλεις έτοιμο στις 3 ενώ ο φούρνος "τρέχει" να ψήσει το φαγητό!!!), κι επειδή μου έχει δώσει κι άλλη συνταγή (αυτό συμβαίνει όταν σου δίνουν δύο συνταγές!!!) αποφάσισα να αυτοσχεδιάσω αλλά και να ζυγίσω κανονικά τα υλικά (για να μην είναι σε φλιτζάνια!!).\nΔυο συνταγές διαφορετικές μεταξύ τους αλλά ένας αυτοσχεδιασμός που κατέληξε σε μια ελαφριά, λεμονάτη νοστιμιά που μου θύμισε Πάσχα λόγω του ότι το Κυριακάτικο γεύμα περιελάμβανε κατσικάκι αρωματικό!! Μάλλον κάναμε πρόβα για το Πασχαλιάτικο γεύμα... χαχαχα Σας κούρασα όμως με το ταξίδι μου στο χρόνο...πάμε να δούμε τί έκανα;;;\nΥΛΙΚΑ για φόρμα με έλασμα με διάμετρο 24-26 εκ.\n5 κ.σ. κόρν φλάουρ\n1 αυγό ελαφρά χτυπημένο με 1 1/2 κ.γλ. κόρν φλάουρ\n70 γρ. μπισκότα petit beurres (ή digestive ή Μιράντα) θρυμματισμένα\nΓια την σαντιγύ μαρέγκας\n2 κ.γλ. μαρέγκα σε σκόνη + 2 1/2 κ.σ. κρύο νερό (προαιρετικά)*\n1 φακελάκι σαντιγύ σε σκόνη + 200 ml γάλα κρύο\n70 γρ. θρυμματισμένο αμύγδαλο καβουρδισμένο χωρίς λιπαρή ύλη\nΣε ένα άλλο μπολ βάζουμε τα 150ml νερό με το κόρν φλάουρ και τον κρόκο Κοζάνης και ανακατεύουμε μέχρι αυτό να διαλυθεί εντελώς.\nΒάζουμε το υπόλοιπο νερό με το χυμό λεμονιού, τη ζάχαρη και το ξύσμα σε μια κατσαρόλα και αφήνουμε το μίγμα σε σιγανή φωτιά να ζεσταθεί χωρίς όμως να βράσει.\nΜόλις ζεσταθεί προσθέτουμε και το νερό με το διαλυμένο κόρν φλάουρ και ανακατεύουμε συνεχώς μέχρι να βράσει η κρέμα και να πήξει.\nΜόλις πήξει την αποσύρουμε από τη φωτιά και προσθέτουμε το χτυπημένο αυγό ανακατεύοντας καλά.\nΒάζουμε και πάλι την κατσαρόλα στη φωτιά και αφήνουμε την κρέμα να βράσει για 4 λεπτά, έτσι ώστε να βράσει και να αποστειρωθεί το αυγό.\nΑποσύρουμε την κρέμα από τη φωτιά και την ρίχνουμε στη φόρμα για να κρυώσει.\nΌταν η κρέμα έχει πήξει ελαφρώς ρίχνουμε μέσα τα θρυμματισμένα μπισκότα και ανακατεύουμε προσεκτικά και επιφανειακά.\nΒάζουμε τη φόρμα στο ψυγείο για 2-3 ώρες για να παγώσει καλά η κρέμα πριν\nτην γαρνίρουμε με τη σαντιγύ και τα αμύγδαλα.\nΕτοιμάζουμε την σαντιγύ μαρέγκας\nΒάζουμε τη σκόνη μαρέγκας και το κρύο νερό σε ένα μπολ και τα χτυπάμε με το μίξερ χειρός μέχρι να έχουμε μια σφιχτή μαρέγκα.*\nΠροσθέτουμε και το ξύσμα λεμονιού ανακατεύοντας ελαφρά.\nΎστερα, αδειάζουμε τη σκόνη της σαντιγύ σε μπολ και τη χτυπάμε με το κρύο γάλα έτσι ώστε να έχουμε μια σφιχτή σαντιγύ.\nΑνακατεύοντας με μια σπάτουλα σιλικόνης αναμιγνύουμε την μαρέγκα με την σαντιγύ και με ένα οδοντωτό κορνέ γαρνίρουμε την κρέμα λεμονιού.\nΤέλος, πασπαλίζουμε με τα θρυμματισμένα και καβουρδισμένα αμύγδαλα.\nΒάζουμε στο ψυγείο το γλυκό μέχρι να το σερβίρουμε.\n* Η μαρέγκα δεν είναι απαραίτητη για την σαντιγύ αν και η νονά μου τη βάζει πάντα, προφανώς για να την κάνει πιο σταθερή.\nΠροσωπικά, δεν θέλω να χρησιμοποιώ σε γλυκά ψυγείου ωμό αυγό (αν και το ασπράδι είναι ελαφρώς πιο ακίνδυνο από τον κρόκο όσον αφορά στην ύπαρξη της σαλμονέλας). 'Ετσι, χρησιμοποίησα σκόνη μαρέγκας που μου είχαν φέρει από το Βέλγιο. Εάν, λοιπόν, δεν έχουμε σκόνη μαρέγκας υπάρχουν οι εξής λύσεις:\n-- Χρησιμοποιούμε ασπράδι παστεριωμένου αυγού.\n-- Χρησιμοποιούμε ασπράδι αυγού μόνον εάν είμαστε απόλυτα σίγουροι ότι δεν υπάρχει κανένα πρόβλημα.\n-- Κάνουμε την ιταλική μαρέγκα που χρησιμοποιείται σε mousse, βουτυρόκρεμες, παγωτά και κρέμες χαρίζοντάς τους μια εξαιρετική υφή γιατί η συγκεκριμένη μαρέγκα γίνεται όταν ρίχνουμε σιρόπι καυτό στα χτυπημένα ασπράδια.\n-- Δεν χρησιμοποιούμε καθόλου αυγό στη σαντιγύ.\nΑναρτήθηκε από Tante Kiki στις 12:45 π.μ. 25 σχόλια:\nΕτικέτες Γλυκά ψυγείου, ΓΛΥΚΕΣ ΣΥΝΤΑΓΕΣ, Πίτες & Τάρτες γλυκιές, Φρουτογλυκά\nΚαλή σας μέρα! Τσικνοπέμπτη η μέρα της Κρεατινής εβδομάδας όπου η κατανάλωση κρέατος είναι στα ύψη λίγο πριν τη νηστεία της Σαρακοστής. Σε πάρα πολλά μέρη της χώρας μας κυριαρχεί η παράδοση με ένα πλήθος εθίμων. Οι περισσότεροι βγαίνουν για να διασκεδάσουν, κυρίως, τρώγοντας κρεατικά και "τσικνίζοντας" λέξη που προέρχεται από την "τσίκνα" (τη μυρωδιά) του ψησίματος. Γενικότερα το έθιμο του εορτασμού της συγκεκριμένης μέρας χάνεται στα βάθη των αιώνων. Είναι πιθανό να προέρχεται από τις γιορτές των Βάκχων και εικάζεται ότι το φαγοπότι είχε σχέση με την ευφορία της γης.\nΤαξιδεύοντας για μιαν ακόμη φορά πίσω στο χρόνο θυμάμαι εποχές που οι ταβέρνες γέμιζαν ασφυκτικά την ώρα που εγώ γυρνούσα στο σπίτι από τα μαθήματα. Θυμάμαι κάποιες φορές τον δρόμο μποτιλιαρισμένο... μιαν απόσταση είκοσι λεπτών την έκανα σε διπλάσιο χρόνο!!! Πάντα, λοιπόν, αναρωτιόμουν ...γιατί όλος αυτός ο κόσμος βγαίνει έξω αυτή τη μέρα αφού γνωρίζει ότι θα ταλαιπωρηθεί; Πάντα προτιμούσα να βγαίνω έξω πριν ή μετά τη συγκεκριμένη μέρα... ίσως γιατί έτσι είχα συνηθίσει και από τους γονείς. Το έθιμο όμως έθιμο!!! Η Τσικνοπέμπτη γιορταζόταν στο σπίτι το δικό μας ή στων κοντινών μας συγγενών ή φίλων με τα απαραίτητα κρεατικά και συνοδευτικά αλλά και την ευχάριστη κουβεντούλα που συνοδευόταν από γέλια μικρών και μεγάλων. Οι καιροί άλλαξαν και ειδικά στα χρόνια της κρίσης οι περισσότεροι άνθρωποι έγιναν κάτοικοι της αγέλαστης πολιτείας, της πολιτείας που ακόμη και τις στιγμές της ξενοιασιάς έχει γκρίζα σύννεφα στον ουρανό. Μεγαλύτερη απομόνωση και λιγότερα έξοδα ήρθαν να τους συντροφέψουν αλλά, παρόλα αυτά η Τσικνοπέμπτη δεν έπαψε ποτέ να είναι μια αγαπημένη γιορτή γι αυτούς που ...κατά βάθος, κράτησαν μέσα τους την αγάπη για τα έθιμα. Σιγά σιγά, οι συνήθειες (όχι τα έθιμα) άλλαζαν και προσαρμόζονταν στην εποχή και οι μαζώξεις στα σπίτια με το τσίκνισμα στον καναπέ μπροστά στην τηλεόραση αντικατέστησαν τις ταβερνούλες. Γιατί όχι;;; Σημασία έχει το έθιμο και η νοστιμιά των εδεσμάτων και όχι το πού θα πάμε;;;;\nΣκεφτόμενη όλα αυτά σκέφτηκα σήμερα να σας κάνω μια πρόταση διαφορετική από τις άλλες χρονιές. Τσίκνισμα ...fast food!!! Καλέ με παρεξηγήσατε!!!!!!!!! Πού πήγε ο νους σας;;;;; Δεν εννούσα τσίκνισμα delivery από το κοντινό φαστφουντάδικο!!!! Εννούσα τσίκνισμα από το σπιτικό φαστφουντάδικο!!!! Τί εννοώ;;;; Ελάτε μαζί μου και θα δείτε μια λιχουδιά... μα τί λιχουδιά!!!! Κι αν "τσικνίσετε" με παρέα ...δεν έχετε παρά να πολλαπλασιάσετε τα υλικά με τον αριθμό των ατόμων που θα τιμήσουν τη νοστιμιά αυτή! -:))\n1 ψωμάκι τσιαπάτα κομμένο στη μέση\n1 χοιρινή παντσέτα\n2-3 φέτες λιαστής ντομάτας + 3-4 κ.σ. από το λάδι τους\n1 φέτα τυρί gouda\n1 φέτα καπνιστή μπριζόλα\n2 κ.γλ. τυρί κρέμα\n1/2 κ.γλ. μίγμα από δεντρολίβανο, θυμάρι, βασιλικό και ρίγανη\n2 αγγουράκια τουρσί σε φέτες (προαιρετικά)\nΒάζουμε σε αντικολλητικό τηγάνι τις λιαστές ντομάτες και το λάδι τους και μόλις ζεσταθεί βάζουμε και την παντσέτα.\nΤην αφήνουμε να τηγανιστεί λίγο από κάθε πλευρά (ίσα ίσα να αλλάξει το χρώμα της και προσοχή δεν την τρυπάμε με το πηρούνι για να μη χάσει τα υγρά της).\nΤη σβήνουμε με 1 φλ.τσ. νερό και την αφήνουμε σε χαμηλή προς μέτρια φωτιά να βράσει.\nΠροσθέτουμε αλάτι, πιπέρι και το μίγμα από τα άλλα μυρωδικά (δεντρολίβανο, ρίγανη, θυμάρι και βασιλικό).\nΜόλις το νερό τελειώσει σβήνουμε την παντσέτα με το χυμό λεμονιού και την αποσύρουμε από τη φωτιά για να κρυώσει πριν συνθέσουμε το σάντουιτς.\nΣε ένα μπολ, αναμιγνύουμε το τυρί κρέμα με τη μουστάρδα και το απλώνουμε στο ψωμάκι μας.\nΑπό πάνω βάζουμε την παντσέτα, τις λιαστές ντομάτες, την καπνιστή μπριζόλα, τη φέτα από το τυρί gouda και, αν θέλουμε και τις φέτες από τα αγγουράκια τουρσί.\nΠιέζουμε λίγο με το επάνω μέρος του ψωμιού και συνοδεύουμε με λίγο μαρούλι και ντομάτα.\nΤαιριάζει απίστευτα με μια κρύα μπύρα αλλά κι ένα ροζέ κρασάκι δεν το ...χαλάει!\nΕάν όμως θέλετε να τσικνίσετε και δεν σας άρεσε το ...σάντουιτς τότε δείτε κι αυτά...\nΚοτόπουλο με δεντρολίβανο και λιαστές ντομάτες\nΑναρτήθηκε από Tante Kiki στις 12:41 π.μ. 29 σχόλια:\nΕτικέτες 'Αλλες γιορτές, ΑΛΜΥΡΕΣ ΣΥΝΤΑΓΕΣ, ΕΟΡΤΑΣΤΙΚΗ ΚΟΥΖΙΝΑ, Κρεατικά\nΜια σιροπιαστή μηλόπιτα με ανθότυρο... το γλυκό τη...\nΤο τυρόψωμο-κουλούρα της Τυρινής να έχει και ...κα...\nΈρχεται ή όχι η άνοιξη;;;; Μας μπέρδεψε ο καιρός.....\nΤάρτα λεμονιού με κρόκο Κοζάνης. Ένα επιδόρπιο τη...\nΤάρτα με ζαμπόν και ντομάτα χωρίς ζύμη\nΞέρετε ότι... 10 μικρά μυστικά για επιτυχία στην κ...\nΒλέπω και φτιάχνω γαλλικά macarons\nMacarons με ganache σοκολάτας...\nΑχλάδια ποσέ σε γλυκό κρασί και mousse λευκής σοκο...\nΜαρμελάδα εσπεριδοειδών ή μια μαρμελάδα ανακύκλωση...\nΤοστ με σπανάκι, καραμελωμένα κρεμμύδια και ...τυρ...\nΦουσίλι με κουνουπίδι, μανιτάρια και ποικιλία τυρ...\nCupcakes γεμάτα λεμόνι και σταγόνες λευκής σοκολάτ...\nΗ κλήρωση του GIVEAWAY!!!!\nBanoffee για ...σοκολατομανείς και ΚΑΛΟ ΜΗΝΑ!!!


ksypnarellhna: Τροφές με αντικαρκινική δράση και τροφές με καρκινογόνους παράγοντες\nΣήμερα είναι γενικώς αποδεκτό, ότι τα 2/3 έως και τα 4/5 των κακοηθών νεοπλασιών του ανθρώπου οφείλονται σε παράγοντες του περιβάλλοντος. Σύμφωνα με σύγχρονες έρευνες, παράγοντες της διατροφής ευθύνονται για τα 50% των κακοηθών νεοπλασμάτων και για πάνω από το 1/3 των καρκίνων στους άντρες. Ο προσδιορισμός του ρόλου που διαδραματίζουν οι παράγοντες διατροφής\nστη διαδικασίατης καρκινογένεσης είναι δυσχερής. Η πορεία που διανύεται από την έναρξη της νεοπλασματικής εκτροπής μέχρι τις κλινικές εκδηλώσεις της νόσου είναι μακρά. Εξάλλου, οι διαιτητικοί παράγοντες δε δρουν πάντοτε μεμονωμένα, αλλά αποκτούν καρκινογόνες ιδιότητες σε συνεργασία με άλλους παράγοντες ή κάτω από ορισμένες συνθήκες. Πολλές από τις καρκινογόνες ουσίες προστίθενται στις τροφές ή δημιουργούνται από την επίδραση μικροοργανισμών στην τροφή. Επιπλέον, η περιεκτικότητα της τροφής σε λίπη, πρωτεΐνες, βιταμίνες και ιχνοστοιχεία μπορεί να προδιαθέτει σε καρκίνο ή να παρεμποδίζει την καρκινογένεση.\nΗ παχυσαρκία αποτελεί σημαντικό παράγοντα κινδύνου για το μετεμμηνοπαυσιακό καρκίνο του μαστού, καθώς και τους καρκίνους του ενδομητρίου, του νεφρού και της χοληδόχου κύστης


Θυέστεια γεύματα – gatoulos\ngatoulos\tUncategorized\t 16/10/2013 0 Minutes\nδημιουργώντας με τις αναθυμιάσεις της μια περιρρέουσα ατμόσφαιρα ζόφου.\nΚάθε μέρα με το καλημέρα η πολιτική Σαμαρά σκοντάφτει. Πήγε ο κ. Στουρνάρας με μια τρύπα 2,5 δισ. στο Eurogroup λέγοντας ότι πρόκειται για μια τρυπούλα 100 εκατομμυρίων, τον ξέσκισαν οι πιο «καλοί» απ’ τους κακούς και τον έστειλαν πίσω με μια τρυπάρα 6,5 δισ.! – και, «τράβα βρες τα με τους υπαλλήλους της Τρόικας» του είπαν οι προϊστάμενοί της, «με μας μη μιλάς».\nΟταν παθαίνει τέτοια ο κ. Σαμαράς, και κάθε μέρα τέτοια παθαίνει, τρέχει αμέσως, πιάνει την κουτάλα κι ανακατεύεσαι τη σούπα των απειλών. Ρίχνει μέσα τη θεωρία των δύο άκρων, την «καταδίκη της βίας απ’ όπου κι αν προέρχεται» (εκτός εκείνης που ασκεί ο ίδιος), πασπαλίζει το παρασκεύασμα με ολίγον από «δυνάμεις της δημοκρατικής ευθύνης» (κάτι σαν το «δημοκρατικό τόξο» του συνεταίρου του Μπενύτο) κι αναμοχλεύει τον βορβορώδη βυθό της μαρμίτας, εισπνέοντας βαθειά τις δηλητηριώδεις αναθυμιάσεις που στη συνέχεια ο ίδιος εκπνέει, όταν μιλάει urbi et orbi για τις Σκουριές, τη Μαρφίν ή ό,τι άλλο μπορεί να δηλητηριάσει την πολιτική ζωή και να θέσει εν κινδύνω τις ομαλές πολιτικές εξελίξεις. Αίφνης\nΜέσα σε μια ήδη πνιγηρή ατμόσφαιρα ο κ. Σαμαράς καρικεύει τη σούπα του με κακά σπυριά, Κρανιδιώτη, Λαζαρίδη, Βορίδη, Γεωργιάδη, άτινα εν είδει ληγμένων μπαχαρικών επιδεινώνουν την κακοσμία μιας πολιτικής που ώς τώρα κουρελιάζει το Σύνταγμα κατά το δοκούν και μετέρχεται την καταστολή με την ίδια ευκολία που παρακολουθεί τις τηλεφωνικές συνδιαλέξεις. Είναι\nπλέον προφανές ότι ο κ. Σαμαράς προσπαθεί να εμπλέξει την Αριστερά πλην ΚΚΕ σε έναν ιστό υποψιών για συνενοχή ή και συμμετοχή σε αξιόποινες πράξεις κι εγκλήματα του «άλλου άκρου». Τώρα (Σκουριές) όπως και κατά το παρελθόν (Μαρφίν). Εις μάτην οι έγκαιρες και διαρκείς διαμαρτυρίες της Αριστεράς, η σαφής και απροκάλυπτη καταδίκη εκ μέρους της των εγκλημάτων κατά της ανθρώπινης ζωής – στον κ. Σαμαρά προέχει το λέγε-λέγε-λέγε να πλανάται, η υποψία να τροφοδοτείται, ώσπου κάποια στιγμή να μεταφρασθεί σε κατηγορία. Χρήσιμη κατηγορία που θα μπορεί να ποινικοποιήσει την πολιτική ζωή, να στιγματίσει την Αριστερά πλην ΚΚΕ για αντιδημοκρατική δύναμη – εκεί που της χρωστάγανε, να της πάρουν και τ’ αμπέλι.\nΠοιος ωφελήθηκε απ’ τα εγκλήματα στη Μαρφίν; Η Αριστερά, που έφαγε τη ρετσινιά (η οποία συστηματικώς αναπαράγεται) ότι έχει σχέση με τους μπάχαλους; Το λαϊκό κίνημα, που από τότε δεν «ξανασταύρωσε» μεγάλη διαδήλωση; Ποιος ωφελήθηκε από μια εξώφθαλμη προβοκάτσια\nπου η μεθοδολογία της παραπέμπει στο πάρε-δώσε αστυνομίας – ακροδεξιών – μπαχαλάκηδων, όταν απ’ τις τάξεις των μεν ξεπετάγονται οι δε για να ξαναχαθούν στη συνέχεια μέσα στον ίδιο ομιχλώδη πολτό από μαύρα μπλουζάκια, μαύρες κουκούλες, μαύρες διμοιρίες;\nέχει ξεσκίσει όταν υπέγραφε τα Μνημόνια, όταν άνευ εξουσιοδότησης άλλαζε το διεθνές status της χώρας, όταν έκτοτε περνάει συνεχώς νόμους που ξεκοιλιάζουν το Σύνταγμα εις ό,τι αφορά την προστασία και την υπεράσπιση της ζωής και της περιουσίας των πολιτών. Ερμαια απ’ το Σύνταγμά τους οι Ελληνες, διάγουν στα χέρια αυτής της κυβέρνησης βίον εύπληκτον απ’ όποιον γουστάρει, ντόπιο ή ξένον Δυνατό, ιδιώτη, εταιρεία ή κράτος.\nΟι μεγάλες διαδηλώσεις με τη μέλανα (μελανοχίτωνα ή κουκουλοφόρα, αδιάφορον) προβοκάτσια στη Μαρφίν μάς τέλειωσαν. Οι μεγάλες λαϊκές συγκεντρώσεις, όπως εκείνη των «αγανακτισμένων», αφορίσθηκαν. Μάλιστα\nτότε πάνω σε αυτές τις συγκεντρώσεις εφαρμόσθηκε κατά πρώτον η «θεωρία των δύο άκρων». Η πάνω πλατεία, το ακροδεξιό άκρο, η κάτω το ακροαριστερό. Και τα δύο άκρα βεβαίως τα διέτρεχε ο ίδιος λαϊκισμός. Δεξιός και αριστερός κι αυτός. Η νέα φόρμουλα,\nΜας αφορά όλους, όχι μόνον τους αριστερούς, όσον μας αφορά η δημοκρατία, οι πολιτικές και οι οικονομικές εξελίξεις. Δεν μπορεί ο Πρωθυπουργός της χώρας (να συνεχίζει) να αποτελεί κίνδυνο για τους θεσμούς της. Ηδη κολοβούς, ήδη απ’ τον ίδιο τραυματισμένους…\nΣτάθης – http://www.enikos.gr/stathis/182469,8yesteia_geymata.html\nPrevious Post Όταν Ο Φίλιππος Συρίγος Κατέρριπτε Το Μύθο Της «Χρυσής Ολυμπιάδας»\nNext Post Προς Συριζαίους (Α΄)


Νόμιζαν ότι ήταν ένα συνηθισμένο τσίμπημα από κουνούπι στην μύτη του αλλά τελικά ανακάλυψαν πως ήταν ένας σπάνιος καρκινικός όγκος - LINE LIFE\nΜερικές φορές είμαστε τόσο απασχολημένοι που ξεχνάμε ότι έχουμε φρέσκα τρόφιμα στο ψυγείο μας και φυσικά δεν τα καταναλώνουμε. Τίποτα δεν είναι πιο απογοητευτικό...\nΆμα δεν έχετε μπροστά σας κάποιο ανοιχτήρι για να ανοίξετε ένα μπουκάλι κρασί… δεν υπάρχει κανέναν πρόβλημα. Συνήθως πάντα έχουμε πάνω μας ένα κλειδί...\nΠροηγούμενο άρθροΦτιάξτε το δικό σας σαμπουάν με μέλι – Λιγότερο φριζάρισμα και μεγαλύτερη ενυδάτωση\nΕπόμενο άρθροΑυτό η τούρτα εξωτερικά φαίνεται λαχταριστή. Που να δεις όμως και το εσωτερικό της!\nΥγεία linelife - 18 Ιουνίου, 2021 0\nΜελέτη από το αμερικανικό Κέντρο Επιστήμης για το Δημόσιο Συμφέρον (CSPI) που δημοσιεύθηκε την προηγούμενη εβδομάδα, φέρνει «κακά» νέα για τους λάτρεις του ποπ...\nΗ αυτοϊκανοποίηση είναι ένα θέμα που ακόμα και σήμερα δεν κοινοποιείται ούτε δεν συζητιέται ακόμα και με τους πιο στενούς μας φίλους, καθώς είναι...\nDIY Έξυπνα Tips linelife - 18 Ιουνίου, 2021 0\nΣώμα-Άσκηση linelife - 18 Ιουνίου, 2021 0\nΤο περπάτημα αποδεικνύεται ότι μπορεί να βοηθήσει σημαντικά όχι μόνο τη σωματική υγεία αλλά και την ψυχική υγεία. Παράλληλα το τακτικό περπάτημα ακόμα και...


Τρία νέα ρεκόρ επί Σωφρόνη στους ομίλους του Europa League! – Apollon365\nPosted on September 2, 2019 11:09:51\nΜετά την περσινή μας συμμετοχή στους ομίλους του Europa League, με τιμονιέρη τον Σωφρόνη Αυγουστή, έχουν προκύψει 3 νέα ρεκόρ τα οποία οι επόμενες κυπριακές ομάδες που θα συμμετέχουν σε οποιουδήποτε ευρωπαϊκό όμιλο καλούνται να καταρρίψουν!\n1. Με τα 3 γκολ που έχει σκοράρει ο Απόλλωνας κόντρα στην Μαρσέιγ η ομάδα μας γίνεται η μοναδική κυπριακή ομάδα που έχει σκοράρει 3 γκολ σε μια εκτός έδρας αναμέτρηση οποιουδήποτε ευρωπαϊκού ομίλου!\n2. Ο Απόλλωνας του Σωφρόνη Αυγουστή έφτασε τα 10 συνολικά γκολ σε ευρωπαϊκό όμιλο τα περισσότερα γκολ που είχαν επιτευχθεί από οποιαδήποτε κυπριακή ομάδα που έχει αγωνιστεί σε οποιουδήποτε ευρωπαϊκό όμιλο αφού Ανόρθωση και ΑΠΟΕΛ είχαν σημειώσει 8 γκολ, κάτι που αποτελεί πλέον παρελθόν!\n3. Με την νίκη μας επί της Μαρσέιγ με 3-1 η ομάδα μας γίνεται η μια και μοναδική κυπριακή ομάδα που έχει καταφέρει να πετύχει συνολικά 2 εκτός έδρας νίκες σε οποιοδήποτε όμιλο διασυλλογικής διοργάνωσης!\nΓια πάντα στο πάνθεο των καλύτερων «κυανόλευκων» προπονητών ο Σωφρόνης Αυγουστή!


Μέσα στο εγκαταλελειμμένο Ασυλο Λεπρών της Χίου: Φάρμακα, κρεβάτια, κούκλες, όλα σε αποσύνθεση [εικόνες & βίντεο] | iefimerida.gr\nΕΚΛΕΙΣΕ ΠΡΙΝ 60ΧΡΟΝΙΑ\nΜέσα στο εγκαταλελειμμένο Ασυλο Λεπρών της Χίου: Φάρμακα, κρεβάτια, κούκλες, όλα σε αποσύνθεση [εικόνες & βίντεο]\nΤο Άσυλο Λεπρών της Χίου έκλεισε τις πόρτες του το 1957 και συμπληρώνει φέτος 60 χρόνια.\nΠεριδιαβάζεις τα σιωπηλά οικήματα, σκοντάφτεις σε άδεια μπουκάλια από φάρμακα και μπουρδουκλώνεσαι σε γάζες.\nΣε μια γωνιά το σιδερένιο κεφαλάρι ενός κρεβατιού και παραδίπλα ένα αναποδογυρισμένο δοχείο νυκτός.\nΣημειωματάρια, παιδικά βιβλία, ρούχα σε αποσύνθεση\nΑν δεν ήταν τα «φουσκωμένα» σανίδια στα πατώματα, αν δεν ήταν κι οι πεσμένες στέγες, θα έλεγε κανείς ότι τα κτίρια αυτά εγκαταλείφθηκαν σχετικά πρόσφατα και μάλιστα με βιάση, με πίεση, αιφνίδια.\nΟυδείς την ανακάλυψε, ουδείς προκάλεσε το ενδιαφέρον των ιθυνόντων (η Εκκλησία σήμερα) να τη συντηρήσουν και να την μετατρέψουν σε χώρο προσβάσιμο στους επισκέπτες του νησιού. Στην πραγματικότητα, λίγοι γνωρίζουν ότι η Χίος διέθετε το παλαιότερο και υποδειγματικότερο λεπροκομείο της χώρας.\nΚάποιοι μάλιστα λένε ότι ήταν και το πρώτο της Ευρώπης.\nΗ λέπρα έφτασε από την Ασία\nΕύπορες οικογένειες το ανακαίνισαν το 1909\nΣε εφαρμογή της τελευταίας λέξης των οικιστικών κανόνων, τα νέα κτίσματα ήταν αντισεισμικά, εφοδιασμένα με σωλήνες νερού και αφοδευτήρια που συνδέονταν απευθείας με βόθρο.\nΚάθε κοιτώνας αποτελείτο από δύο δωμάτια, δυνατότητας φιλοξενίας δύο ατόμων το καθένα.\nΧρονικογράφοι της εποχής κάνουν λόγο για το «ευρωστότερο οικονομικά ίδρυμα Χανσενικών», καθώς -όπως χαρακτηριστικά δημοσιεύουν κατόπιν τα ΧΙΑΚΑ ΧΡΟΝΙΚΑ «δεν ήσαν μόνον οι μεγάλοι Χιώται οι οποίοι περιέβαλον το φιλανθρωπικόν τούτο ίδρυμα με ιδιαιτέραν συμπάθειαν και στοργήν αλλά και ο λαός της Χίου μιμούμενος τους άρχοντάς του, τους αριστοκράτας της πατρίδος του, δεν έπαυε να προσφέρει υπέρ των λεπρών.\nΣπανίως συνεττάτετο διαθήκη Χίου χωρίς να κληροδοτή ο διαθέτης και εις το Νοσοκομείον των λωβών μικρόν ή μέγα ποσόν ανάλογον προς την οικονομικήν του κατάστασιν.\nΜάρτυρες τούτων είναι οι κώδικες των μοναστηρίων της πόλεως Χίου και των χωρίων»… Σύμφωνα με τα επίσημα στοιχεία (βιβλίο απολογισμών - ισολογισμών 1912/1930 λεπροκομείου Χίου) το άσυλο έφτασε να έχει στην κατοχή του -από κληροδοτήματα- 20 ακίνητα (οικήματα και οικόπεδα) σε Κάμπο, Λιβάδεια και Κοφινά, στην πόλη της Χίου και στην περιοχή, όπου στεγαζόταν.\nΗ αξία της ακίνητης αυτής περιουσίας αντιστοιχούσε σε 28,6% επί του συνολικού κεφαλαίου της περιουσίας του.\nΟι Γερμανοί εισβάλλουν στο λωβοκομείο και κατασφάζουν όποιον πέφτει στο διάβα τους.\nΜόνον επτά ψυχές προλαβαίνουν να κρυφτούν. Γιατί δεν θέλησαν ν΄ αλλάξουν τον ρου της μοίρας τους.\nΓλύτωσαν από τα γερμανικά πολυβόλα για να … φύγουν λίγο καιρό μετά, από την αρρώστια τους…\nΟι τοίχοι καταγράφουν τις ανάσες, «ηχογραφούν» τα βογκητά του πόνου, «φωτογραφίζουν» τη θλίψη. Κι αν οι άνθρωποι αρέσκονται να ξορκίζουν το κακό «κλειδώνοντας πόρτες και παράθυρα» στο ζοφερό παρελθόν, είναι αυτό το «α» το στερητικό της λήθης (που λέει κι ο ποιητής) σ΄ αυτούς τους τοίχους γραμμένο και γεννάει την αλήθεια, που είναι η ανάμνηση, που είναι κι η ιστορία…\nΗ δε μνήμη, ένα φυτίλι θέλει να πυροδοτηθεί.\nΓιατί η λέπρα υπάρχει και σήμερα. Ευτυχώς, όχι πια ως απειλή. Κάποτε όμως ΚΑΙ στην Ελλάδα «κατάπιε» εκατόμβες ανθρώπων και προηγουμένως κατέστρεψε αξιοπρεπείς και γαλήνιους βίους.\nΒλέπεις, η άγνοια γεννά φόβο, απαξία, διωγμό.\nΟ λεπρός ήταν κυνηγημένος -γιατί η λέπρα εθεωρείτο απολύτως μεταδοτική- φορούσε λευκά ενδύματα με κουδούνια για να γίνεται εγκαίρως αντιληπτός από τους υγιείς και ζούσε απομονωμένος στα βουνά.\nΜεσαίωνας! Και σήμερα, έτσι σαν από εκδίκηση, οι άνθρωποι καταδικάζουν το λωβοκομείο, που τόσο πόνο έκρυψε μέσα του, στη δική του λέπρα. Στη δική του εγκατάλειψη…


Πώς να ασκήσετε τον εαυτό σας αγάπη στο χαλί: 5 συμβουλές - Αρχική πρακτική γιόγκα - 2021\nΠώς να ασκήσετε τον εαυτό σας αγάπη στο χαλί: 5 συμβουλές\nΑυτές οι 5 συμβουλές θα σας βοηθήσουν να καλλιεργήσετε περισσότερη αυτοπεποίθηση κάνοντας την πρακτική στο σπίτι σας.\nΠολλοί άνθρωποι υποφέρουν από αρνητική αντίληψη για τον εαυτό τους. Ακόμη και αν υπάρχει μια συνεχής και ενθαρρυντική πρακτική της γιόγκα, οι αρνητικές δηλώσεις για τον εαυτό σας, η ανασφάλεια και οι συνεχείς συγκρίσεις του εαυτού σας με άλλους μπορούν να καταστρέψουν τη ζωή κανενός.\nΟρίστε την πρόθεσή σας, αλλά γνωρίζετε την αξία σας αυτή τη στιγμή. Πολλοί από εμάς θέλουμε να αρχίσουμε να τρώμε περισσότερα λαχανικά, να βρούμε μια ισορροπία ανάμεσα στην εργασία και την προσωπική ζωή, να χρησιμοποιήσουμε τον χρόνο μας πιο παραγωγικά, να χάσουμε βάρος, να σηκωθούμε νωρίτερα και ούτω καθεξής. Αναγνωρίστε την επιθυμία σας να επιδιώξετε μεγαλύτερη αρμονία στη ζωή και να θέσετε προθέσεις, αλλά ταυτόχρονα να αναγνωρίσετε ότι είστε ήδη όμορφος, ικανός, ταλαντούχος - και αυτό είναι αρκετό. Υπάρχουν ημέρες κατά τις οποίες η αλήθεια είναι δύσκολο να δεχτεί το σώμα σας όπως είναι - αλλά είναι σημαντικό να συνεχίσουμε να προσπαθούμε.\nΜάθετε ποιες τροποποιήσεις των ασάνων σας ταιριάζουν προσωπικά - και γνωρίζετε ότι μπορείτε πάντα να καταφύγετε σε αυτούς. Υπάρχει μια άποψη ότι οι ασκούμενοι πρέπει να "ωθήσουν" το σώμα τους σε μια συγκεκριμένη μορφή - και ότι αυτό σημαίνει "να εξασκηθεί" η γιόγκα. Ωστόσο, αυτό απέχει πολύ από τον πραγματικό ορισμό της γιόγκα. Το σώμα σας σας λέει μια ιστορία και έχει αρκετή νοημοσύνη για να σας βοηθήσει να εισάγετε μια θέση στην οποία θα είστε καλοί και θα ικανοποιήσει τις ανάγκες σας. Μερικές φορές θα χρειαστεί να κάνετε μια παραλλαγή μιας θέσης, ή ακόμα και να αλλάξετε μια στάση, για να γίνει προσβάσιμη, χρήσιμη και ευχάριστη.\nΜη φοβάστε το σώμα σας. Μην φοβάστε να αλλάξετε φυσικά και να εμβαθύνετε τη θέση - ή, αντίθετα, να κάνετε μια λιγότερο προηγμένη έκδοση ή να κλείσετε τη θέση συνολικά. Αυτό σημαίνει ότι πρέπει να προχωρήσετε - δηλαδή, να συνεχίζετε συνεχώς τον διάλογο με τους μύες, τους συνδέσμους, τα οστά και τις αρθρώσεις. Γνωρίστε το σώμα σας, να το γνωρίσετε καλύτερα - και κοντά στη φιλία μαζί του.\nΕκφράστε ευγνωμοσύνη μέσω θετικών δηλώσεων για τον εαυτό σας Γυρίστε το ματ σας σε μια ασφαλή περιοχή γεμάτη με θετικές σκέψεις για τον εαυτό σας και με συνεχείς υπενθυμίσεις της δύναμης της δικής σας αναπνοής, σώμα και πνεύμα. Χρησιμοποιήστε εκείνες τις στιγμές που είναι δύσκολο φυσικά, σαν μια ευκαιρία να αισθανθείτε όλη την δύναμη και την ομορφιά του σώματός σας και όλες τις δυνατότητές του.\nΠριν ξεκινήσετε τον διαλογισμό σας, σαρώνετε διανοητικά το σώμα σας και στέλνετε θετικές δηλώσεις σε όλα τα μέρη του. Πάντα να τερματίζετε την πρακτική εκφράζοντας την ευγνωμοσύνη στον εαυτό σας.\nΦωτογραφία: colleensaidman / instagram.com\nCopyright 2021 \_ none \_ Πώς να ασκήσετε τον εαυτό σας αγάπη στο χαλί: 5 συμβουλές


Mercara Downs Golf Club (Madikeri, Ινδία) - Κριτικές\nMercara Downs Golf Club, Madikeri - Κριτικές\nΝο 10 από 20 δραστηριότητες - Madikeri\nGalibeedu, Madikeri, Ινδία\nΚλείσαμε για 2 νύχτες για να μείνετε στο κλαμπ guest house ονομάζεται τώρα ως καταφύγιο. Πραγματικά ένα τεράστιο golf club με έκταση γης πάνω από 100 στρέμματα. Το προσωπικό είναι πολύ συνεργάσιμο. Ορισμένα από εγκαταστάσεις που αναφέρονται δεν ήταν ακόμα υπό τον όρο όπως ασφαλή/locker...rooms. Καταφύγιο δεν που διαθέτει ίδια εστιατόριο αλλά Pentry εκεί. Τα τρόφιμα που παρασκευάζονται στο club κουζίνα σερβίρεται στο retreats τραπεζαρία - μικρό χώρο με 4 / 5 τραπέζια μόνο. Πρωινό όμως που περιλαμβάνονται σε κατηγορίες, αλλά όχι των προτύπων ή μέχρι το σημάδι για ένα τόσο ωραίο ξενοδοχείο. Ο σεφ θα πρέπει να αυξηθούν χορτοφαγικό αντικείμενα στο μενού και να είστε προετοιμασμένοι για σερβίρουν ζεστά στο pentry, ή καλύτερα ζητήσω για επιλογή των επισκεπτών και να είναι προετοιμασμένη και σερβίρετε. Προτείνω μία ώρα γήπεδο εκπαιδευτική συνεδρία για τα ενδιαφερόμενα άτομα. Προσέγγιση είναι αρκετά μακριά από το κέντρο της πόλης, θα πρέπει να πάτε με δικό σας όχημα διακανονισμού. Παρόλο που ήμασταν εκεί για γκολφ, αλλά πρωινή βόλτα γύρω από το γκολφ ήταν πραγματικά απολαμβάνοντας φρέσκο windy breaze και τα σύννεφα που προέρχεται από το έδαφος.Περισσότερα\nΠολύ καλά, καλή θέση, όπου μπορείτε να δείτε όλα τα πράσινη πράσινη, όταν ο καιρός είναι πολύ κρύος. Πολύ ωραίο μέρος για να επισκεφθείτε. Ευχαριστώ, δεν θα επανέλθω.\nΠολύ ωραία και γραφική τοποθεσία.. μικρό, αλλά πολύ ωραίο ξενοδοχείο... άσχημο δρόμο προς αυτήν την περιοχή χαλούσε το κλίμα.\nΑπέραντο πράσινου γης\nΤο γήπεδο γκολφ φαινόταν πολύ καλά συντηρημένο και ούτε καν από θάμνους φαινόταν εκτός τόπου στο γήπεδο πεδιάδες.\nΚαταπράσινο fairways μεταξύ παρθένες περιβάλλον\nΥπέροχο γήπεδο και ένα καλό club house με μερικά προκλητική κινδύνους. Ο δρόμος είναι μια πρόκληση για τα αυτοκίνητα με πολλή κίνηση με το Taj vivanta στη γύρω περιοχή\nΔύσκολη αλλά ενδιαφέρουσα γκολφ\nΑυτή είναι μια μακρά πορεία με ορισμένες δύσκολες τρύπες, και φυσικά πολύ απαιτητική και προκλητική . Οι περισσότεροι από τους πράσινους είναι καλά συντηρημένο. Το caddies είναι όλες οι γυναίκες και τα περισσότερα από αυτά είναι γνώστης με το γκολφ και εξυπηρετικό. Το Club House...θα μπορούσαν να είναι λίγο πιο συντήρησης. το προσωπικό ήταν πολύ εξυπηρετικό.Περισσότερα\nΠρόκειται για τον τρόπο που το Taj vivanta, Madekeri. Διαθέτει ένα μεγάλο γήπεδο, καλά συντηρημένο και καλά οργανωμένη. Μας άρεσε πολύ εδώ ως ωραίο μέρος για να επισκεφθείτε.\nΩραίο μέρος και συντήρηση\nΟ δρόμος ήταν πολύ κακή, αλλά μετά που φτάσαμε δεν υπήρχε καμία κακή εμπειρία. έχει πολύ μεγάλο γήπεδο και ακόμη είχε μέρος για ελικοδρόμιο\nΕίναι ακόμα υπό εξέλιξη. Δεν υπάρχει τίποτα για τον επισκέπτη, μπορεί να είναι συχνά οι παίκτες του γκολφ θα απολαύσουν. Έχουν μια βάση από τη μία πλευρά του έχουν επίσης Taj vivanta Resort βρίσκεται ακριβώς πίσω από το Golf Club. Θα ήθελα, αν σας αρέσει...καταπράσινες εκτάσεις :)Περισσότερα\nΗ τοποθεσία είναι περίπου 8χλμ. από madikeri town. Οι δρόμοι είναι χάλια και όλες τις εγκαταστάσεις στο θέρετρο δεν έχουν ξεκινήσει\nΛάβετε γρήγορα απαντήσεις από το προσωπικό του Mercara Downs Golf Club και από προηγούμενους επισκέπτες.


Η Ιουλιέττα Μητσοπούλου κάνει τους βίους μας ανθόσπαρτους\nΗ wedding & event floral designer που βρίσκεται πίσω από το Comme ça ετοιμάζει το ιδανικό σκηνικό για την κάθε εκείνη ημέρα που θέλεις να θυμάσαι.\nΚομψότητα, αρμονία, εκλεπτυσμένη αισθητική, τέχνη. Χαζεύοντας εικόνες από τις διακοσμήσεις διαφόρων events, γάμων και βαφτίσεων που έχει αναλάβει η Ιουλιέττα Μητσοπούλου, η wedding & event floral designer που ξεχωρίζει στα νότια προάστια, διαπιστώνεις ότι το όνομά της, η όλη της παρουσία αλλά και η δουλειά της εκπέμπουν πηγαία εκείνον τον ρομαντισμό που οι περισσότεροι κρύβουμε μέσα μας. Βρεθήκαμε λοιπόν μαζί της προκειμένου να μάθουμε όλα εκείνα που κάνει προκειμένου το κάθε αποτέλεσμα να μοιάζει παραμυθένιο.\nPhoto Credits: Konstantinos Art Photography\nΤι πραγματικά σημαίνει το επάγγελμα floral designer;\nΝομίζω ότι στο ευρύ κοινό ο floral designer μεταφράζεται ως ο ανθοπώλης της γειτονιάς, που θα μας φτιάξει ένα μπουκέτο, μια σύνθεση ή θα μας τυλίξει μια γλάστρα για μια κάποια περίσταση.\nΗ αλήθεια όμως είναι ότι υπάρχει και μια κατηγορία πιο εξειδικευμένων επαγγελματιών, οι wedding & event floral designers, οι οποίοι είτε διαθέτουν μεγάλα ανθοπωλεία είτε γραφεία και εργαστήρια σε μεγάλες εγκαταστάσεις με μια ομάδα επιλεγμένων συνεργατών που τους πλαισιώνουν και ανάλογο εξοπλισμό. Ο wedding & event floral designer εκτός από τις άριστες γνώσεις που πρέπει να διαθέτει στα «εργαλεία» του, δηλαδή στα κομμένα και φυτεμένα λουλούδια, στα φυτά, στα υλικά, στα χρώματα κτλ., πρέπει να διαθέτει υψηλή καλλιτεχνική και αισθητική ικανότητα.\nΜε όλα αυτά και σε συνδυασμό με τη χρήση των δεξιοτήτων του, τα δημιουργήματά του θα καταφέρουν να μετατρέψουν ένα event μικρών ή μεγάλων απαιτήσεων σε μια μοναδική στιγμή που θα διαρκέσει για πάντα στις αναμνήσεις όλων.\nΠοια ήταν η αρχή της σχέσης σας με τα λουλούδια;\nΗ σχέση μου με τα λουλούδια ξεκίνησε όταν στη ζωή μου μπήκε ένας έμπειρος και χαρισματικός floral designer, ο Νίκος. Υπέροχος μέντορας και αγαπημένος φίλος ήταν αυτός που με μύησε στον μαγευτικό κόσμο των λουλουδιών, όπου ζω και εργάζομαι τα τελευταία 16 χρόνια.\nPhoto Credits: Wedpashalis Photography\nΠότε και με ποια αφορμή αποφασίσατε να δημιουργήσετε το Comme ça; Πείτε μας λίγα λόγια για εσάς και τις σπουδές σας.\nΈπειτα από την πρώτη κιόλας στιγμή ανάμεσα στα λουλούδια διαπίστωσα πως μου ήταν αδύνατον να αντισταθώ στην ομορφιά τους και να μην περιβάλλομαι από αυτά κάθε μέρα, έτσι λοιπόν αποφάσισα να μάθω τα πάντα για αυτά!…τα είδη τους, τις ιδιαιτερότητές τους, τις απαιτήσεις τους κτλ. Έχοντας το avantage των σπουδών μου στο interior design, με άριστες γνώσεις των υλικών, των χρωμάτων, των άρτιων συνδυασμών και του σχεδιασμού, θέλησα να βρω ένα τρόπο να τα συνδυάσω και «έτσι» δημιούργησα το “Comme ça” το 2003. [comme ça (κομ σά) = έτσι, με αυτόν τον τρόπο]\nPhoto Credits: George Pahountis Photography\nΤι είδους events και εκδηλώσεων αναλαμβάνετε;\nΕκτός των ιδιαίτερων γάμων και βαπτίσεων, το Comme ça αναλαμβάνει να στολίσει από μια μικρή γιορτή ή πάρτυ σε ιδιωτικό χώρο μέχρι μια μεγάλη και απαιτητική επαγγελματική εκδήλωση ή project.\n“Φυσικά υλικά, βάζα, κασπό και χειροποίητες κατασκευές, φίνα υφάσματα, φρέσκα ή αποξηραμένα φρούτα και αντικείμενα ξεχωριστού στυλ βοηθούν να συνθέτω σκηνικά που αφενός αντικατοπτρίζουν το ύφος του event και αφετέρου μένουν για πάντα χαραγμένα στη μνήμη.”\nΠοιο είναι το κομμάτι που απολαμβάνετε περισσότερο στη δουλειά σας;\nΣαφώς όταν βρίσκομαι στο χώρο του εργαστηρίου μου ανάμεσα σε μεγάλες ποσότητες λουλουδιών και υλικών! Είναι αυτό το στάδιο που όσα έχουν συζητηθεί και υπεραναλυθεί επί σειρά μηνών με ζευγάρια ή wedding planners πρέπει να πάρουν μορφή.\nPhoto Credits: Phosart Photography\nΠόσο χρονικό διάστημα χρειάζεται να σας επισκεφθεί κανείς πριν την επιθυμητή εκδήλωση;\nΕάν η εκδήλωση αφορά σε ένα γάμο ή μια βάπτιση σε χρονικές περιόδους με υψηλή ζήτηση ή ένα event με υψηλές απαιτήσεις σχεδιασμού και δειγματισμού, τότε η πρώτη επαφή πρέπει να γίνει αρκετούς μήνες πριν, ακόμη κι ένα χρόνο. Για οποιαδήποτε άλλη ανάγκη στολισμού, λίγες μέρες πριν ή εβδομάδες είναι ιδανικές.\nphoto credits:Konstantinos Art Photography\nΟι περισσότεροι σας πελάτες είναι Έλληνες ή από το εξωτερικό; Από ποιες χώρες σας προτιμούν;\nΤα τελευταία χρόνια τα αιτήματα από το εξωτερικό για destination weddings έχουν ξεπεράσει κάθε προσδοκία, όπως και αυτά των Ελλήνων που διαμένουν σε άλλες χώρες. Περισσότερα ανάμεσά τους είναι ζευγάρια από τη Ρωσία, την Αγγλία, τον Καναδά και την Αμερική, τα οποία ονειρεύονται έναν καλοκαιρινό γάμο κοντά στη θάλασσα.\nphoto credits : Pauline Niarchou Photography- wedding dress : atelier Zolotas\nΣε ποια σημεία προτιμούν οι πελάτες να κάνουν το γάμο τους ή κάποια εκδήλωση;\nΕπιθυμία όλων των ζευγαριών που επιλέγουν να ταξιδέψουν στη χώρα μας και να δεξιωθούν τους καλεσμένους τους, συνδυάζοντας τις περισσότερες φορές το γαμήλιο πάρτυ τους και τις διακοπές τους είναι η ομορφιά των ελληνικών νησιών, κυρίως των κυκλαδίτικων.\nΠρωταγωνιστικό όμως ρόλο στις επιλογές τους παίζουν και μέρη που δεν έχουν να ζηλέψουν σε τίποτα της ομορφιάς αυτής, απεναντίας διαθέτουν χώρους που προσφέρουν άριστη οργάνωση και υψηλές υπηρεσίες. Τα νότια προάστια με τους δεκάδες χώρους αποτελούν διαχρονικά τον ιδανικότερο προορισμό Ελλήνων και ξένων για πάσης φύσεως εκδηλώσεις. Τυχερότεροι δε όλων αυτών είναι οι συντοπίτες πελάτες μας που τα έχουν όλα δίπλα τους.\n“Αδιάκοπη πηγή έμπνευσης αποτελεί η επαφή μου με τη φύση, από μια απλή βόλτα με τους σκύλους μου στο βουνό, μέχρι μια οργανωμένη πεζοπορία ή ορειβασία. Ειδικότερα όμως έχω παρατηρήσει πως όσο πιο γεμάτη φροντίζω να διατηρώ την ψυχή μου με πράγματα που την ευχαριστούν, τόσο πιο αβίαστα προκύπτει μια έμπνευση ή μια δημιουργική στιγμή.”\nΠοιο είναι το αγαπημένο σας λουλούδι και γιατί;\nΠριν ακόμη ασχοληθώ με τον υπέροχο κόσμο των λουλουδιών η ταπεινή ανεμώνη με είχε κερδίσει! Σύμβολο της απλότητας, του κάλλους που δεν διαρκεί και του εύθραυστου! Αυτή που αρέσκεται να ριζώνει και ν’ ανθίζει εκεί που φυσούν ψυχροί άνεμοι και …μόνη, τα πρωινά της πρώιμης άνοιξης!\nΘεωρείτε ότι έπαιξαν ρόλο οι παιδικές σας αναμνήσεις στην απόφασή σας να ακολουθήσετε το επάγγελμα αλλά και στη ρομαντικότητα σας;\nΟι παιδικές αναμνήσεις και τα βιώματά μου σίγουρα έπαιξαν ρόλο στο να καταφέρνω να αντεπεξέρχομαι στο επάγγελμα που επέλεξα να ακολουθήσω και αναφέρομαι στη δύναμη, κυρίως την ψυχική, και στον δυναμισμό που απαιτούνται πίσω από κάθε όμορφο αποτέλεσμα που πολλοί θαυμάζουν. Πρότυπό μου η μητέρα μου, που ανέλαβε από πολύ νωρίς όλους τους ρόλους για να μας μεγαλώσει και τα κατάφερε!\nphoto credits : Pauline Niarchou Photography – wedding dress : atelier Zolotas\n“Υπάρχουν πάντοτε λουλούδια γι’ αυτούς που θέλουν να τα βλέπουν”. Αυτό το ρητό του καλλιτέχνη Henri Matisse με εκφράσει απόλυτα. Κι είναι αλήθεια ότι όλα, τις περισσότερες φορές, εξαρτώνται από το τι επιλέγουμε να δούμε. Η ομορφιά είναι πάντα γύρω μας, αλλά σαν εκπαιδευμένο το ανθρώπινο είδος πρώτη την “ασχήμια” θα διακρίνει.\nΕίμαστε μια χώρα που έχουμε σε αφθονία λουλούδια; Ποιες άλλες χώρες αποτελούν “πηγή” των λουλουδιών που προμηθεύεστε;\nΗ Ελλάδα είναι μια χώρα που πλεονεκτεί καθώς τους περισσότερους μήνες του χρόνου έχει ηλιοφάνεια και υψηλές θερμοκρασίες, σε αντίθεση με τις βόρειες που αναγκάζονται να θερμαίνουν τους χώρους με τις καλλιέργειες για να αναπτυχθούν κάποια είδη. Είναι αρκετοί και καλοί οι Έλληνες παραγωγοί, τόσο των κομμένων όσο και των φυτεμένων λουλουδιών, αν και θα μπορούσαν να είναι περισσότεροι. Για να συμβεί όμως αυτό θα πρέπει να έχουν και τις ανάλογες παροχές από την πολιτεία.\nΕξαιρετικής ποιότητας και ομορφιάς λουλούδια προμηθευόμαστε κάθε εβδομάδα από το Εκουαδόρ, την Ολλανδία, την Ιταλία και την Ταϊλάνδη τα οποία είτε έρχονται οδικώς είτε αεροπορικώς στις κατάλληλες θερμοκρασίες συντήρησης.\n“Ανεξάρτητα από το περιβάλλον ή την κατάσταση που βιώνω, η αναζήτηση κι η εκτίμηση της ομορφιάς, σε μια πράξη, σε μια φράση κ.ο.κ., είναι ο στόχος. Μα το πιο σπουδαίο είναι να την προκαλείς!”\nΠοιο είναι το πιο ιδιαίτερο λουλούδι που έχετε βάλει σε σύνθεσή σας;\nΌλα είναι ιδιαίτερα για κάποιο διαφορετικό λόγο κάθε φορά! Ίσως όμως να συμφωνήσω με την αυθόρμητη απάντηση των Ελληνίδων μαμάδων όταν παραβρίσκονται στο πρώτο ραντεβού για το στολισμό του γάμου των παιδιών τους, στην ερώτησή μου προς τη νύφη για το λουλούδι που θα επέλεγε για τη νυφική της ανθοδέσμη! …”το μιγκέ”! …ή αλλιώς “lily of the valley” ή επιστημονικά “convallaria majalis”. Είναι το λουλούδι που κρατούσαν κι εκείνες, στο δικό τους γάμο!\nΛεπτεπίλεπτο, φίνο και με εκλεπτυσμένο άρωμα κερδίζει πάντα τις εντυπώσεις! Θέλει ιδιαίτερη προσοχή από το πώς θα το πιάσεις μέχρι στο πώς θα το «επεξεργαστείς» για να αντέξει αρκετές ώρες στα χέρια της νύφης, καθώς μαραίνεται πολύ εύκολα!\nPhoto Credits κεντρικής φωτογραφίας: Konstantinos Art Photography\n6907818018, 210-9624885, info@commeca.gr


Φροντιστήριο Μ.Ε. "Πυθαγόρας"\nΈρχεται να ταράξει τα "λημνάζοντα νερά" στην εκπαίδευση!\nΔωδώνης 37 (1ος όροφος)\nΕΚΠΑΙΔΕΥΣΗ - ΒΙΒΛΙΑ, Φροντιστήρια Μ.Ε., ΚΑΤΑΣΤΗΜΑΤΑ, Πρέβεζα, Πρέβεζα\nΤο νεοσύστατο Φροντιστήριο Μ.Ε. "Πυθαγόρας" έρχεται να ταράξει τα «λημνάζοντα νερά» στην εκπαίδευση!\n• οι μαθητές μας να αποκτούν πραγματικά καλές γνώσεις, αντίληψη, διορατικότητα και εφευρετικότητα (χρησιμοποιούμε νέες τεχνολογίες παράλληλα με την παραδοσιακή διδασκαλία και προετοιμάζουμε δωρεάν τους μαθητές μας για τους διάφορους μαθητικούς διαγωνισμούς).\n• οι μαθητές μας θέλουμε να τοποθετούνται σε μικρά και ομοιόμορφα τμήματα και σταδιακά να εξελίσονται (διενεργούμε διαγνωστικά τεστ στην αρχή κάθε σχολικής χρονιάς και δημιουργούμε στατιστικό προφίλ των μαθητών).\n• οι μαθητές μπορούν να ζητούν τη βοήθειά μας σε ό,τι τους απασχολεί και οι γονείς θα έχουν συστηματική ενημέρωση για την πορεία των παιδιών τους (το αργότερο 1 φορά το μήνα).\n• οι μαθητές στο τέλος κάθε χρονιάς θα αξιολογούν τους καθηγητές (φυσικά διατηρώντας την ανωνυμία τους).\nΤο Φροντιστήριο Μ. Ε. "Πυθαγόρας" είναι ιδιοκτησίας του Κωνσταντίνου Μακρή, ο οποίος γεννήθηκε το 1986 στην Πρέβεζα. Τελείωσε το 2ο Γενικό Λύκειο Πρέβεζας το 2004 και έπειτα σπούδασε στο Τμήμα Φυσικής του Πανεπιστημίου Ιωαννίνων έως και το 2009, όταν και αποφοίτησε. Το 2009 ξεκίνησε το Μεταπτυχιακό Δίπλωμα Ειδίκευσης στο ίδιο Πανεπιστήμιο και Τμήμα, από όπου και αποφοίτησε το 2011.\nΟινοεδέσματα "Η Ελιά" "IONIAN" - ΚΕΝΤΡΟ ΞΕΝΩΝ ΓΛΩΣΣΩΝ ΚΑΤΣΙΜΠΟΚΗ\nΦροντιστήριο Μ.Ε. "Πυθαγόρας" GALLERY


Οι μικρότερες μοτοσικλέτες έχουν μεγαλύτερη αξία\nΟι μικρότερες μοτοσικλέτες έχουν μεγαλύτερη αξία;\nΔιαβάστηκε από 7581 αναγνώστες\nΠόση σημασία έχει το μέγεθος ή η κατηγορία στην απαξίωση; Οι μικρές μοτοσυκλέτες εξοστρακίζουν τα μεγαλύτερα μοντέλα, καθώς το κόστος χρήσης σημαδεύει την επόμενη αγορά μας και βάζει σε δεύτερη μοίρα την προσωπική μας επιλογή. Με τις τιμές των μεγάλων μεταχειρισμένων να πέφτουν, υπάρχει κάποια συγκεκριμένη κατηγορία που είναι καλύτερη σε αυτόν τον τομέα;\nΣήμερα η χαμηλή κατανάλωση και το μικρό κόστος χρήσης είναι οι κυριότεροι παράγοντες αγοράς. Η αλήθεια είναι ότι η αγορά μοτοσυκλέτας διέρχεται μια μεταβατική περίοδο, σημειώνοντας χαμηλά νούμερα ταξινομήσεων σε σχέση με τα προηγούμενα χρόνια, εξαιτίας της παρατεταμένης οικονομικής ύφεσης. Αυτή τη στιγμή το βασικό μέλημα των αγοραστών είναι η χαμηλή κατανάλωση και το μικρό κόστος χρήσης, την ώρα που τα υπόλοιπα χαρακτηριστικά έχουν περάσει σε δεύτερη μοίρα. Σίγουρα οι μεγάλες μοτοσυκλέτες κινούνται δύσκολα ενώ και μοτοσυκλέτες σπορ κατηγοριών τις σημαδεύεις με το κιάλι.\nΗ εικόνα της τρέχουσας κατάσταση επηρεάζει και τον αγοραστή όταν διαλέγει μοτοσυκλέτα. Οι μικρές φτηνές μοτοσυκλέτες, τα παπιά και τα scooter μικρών κυβικών εμπεριέχουν μηδαμινό ρίσκο, καθώς είναι περιζήτητα σαν μεταχειρισμένα, οπότε η απαξίωσης είναι ελάχιστη και σε ποσοστό και σε χρήματα. Αν πας σε μεγαλύτερη μοτοσυκλέτα με περισσότερα κυβικά, η εικόνα αντιστρέφεται. Ο δρόμος είναι καθρέπτης του τι συμβαίνει και αρκεί μια ματιά για αν διαπιστώσει κανείς τι μοτοσυκλέτες προτιμάει σήμερα ο Έλληνας οδηγός.\nΑπό την άλλη πλευρά, η μοτοσυκλέτα πρέπει να μας προκαλεί ενθουσιασμό και αυτό που εμείς αγοράζουμε σήμερα όταν το πουλήσουμε ως μεταχειρισμένο, η κατάσταση της αγοράς μπορεί να είναι διαφορετική. Στα επόμενα χρόνια κανείς δεν μπορεί να προβλέψει ποια θα είναι η ακριβής κατάσταση, ενώ και οι παράγοντες που έχουν διαμορφώσει τη σημερινή εικόνα ενδεχομένως να έχουν ξεπεραστεί. Το ερώτημα είναι πώς μπορεί κάποιος να διαλέξει σήμερα να αποκτήσει μια μοτοσυκλέτα με τα τωρινά επίπεδα απαξίωσης, τη στιγμή που δεν έχει εικόνα του τι θα ισχύει σε 5 χρόνια από τώρα στην αγορά των μεταχειρισμένων.\nΗ μια άποψη είναι πως θα ισχύουν πάνω κάτω τα ίδια. Οι μικρές μοτοσυκλέτες κυκλοφορούν περισσότερα χρόνια γιατί αποτελούν μια κορυφαία σταθερά και θα συνεχίσουν να έχουν ζήτηση καθώς καίνε λίγο και έχουν χαμηλό κόστος συντήρησης. Η άλλη άποψη είναι πως οι εταιρίες εξελίσσουν συνεχώς τους κινητήρες μεγαλύτερων κυβικών κάνοντας τους οικονομικότερους. Σε συνδυασμό με τα αραιότερα διαστήματα συντήρησης και τα προσφερόμενα επίπεδα ασφαλείας, η αγορά μεσαίων και μεγάλων μοτοσυκλετών εκτιμάται ότι θα σημειώσει άνοδο.\nΕσείς τι λέτε; Πως αντιμετωπίζετε την απαξίωση του μοντέλου που αγοράζετε σήμερα; Επενδύετε στην κατηγορία, στο καύσιμο ή μάρκα και το μοντέλο που είναι εμπορεύσιμα, ασχέτως αν σας αρέσει;\nΝαι θεωρώ ότι οι μοτοσικλέτες μικρού κυβισμού και τα παπάκια κοίτα scooter μικρού κυβισμού λόγω μικρού και μικρής απαξίωσης στην μεταπώληση θα γνωρίσουν άνοδο τα επόμενα χρόνια. Επίσης υποψήφια δίτροχα είναι και τα ηλεκτρικά.\nΗ μότο είναι έρωτας.. Δεν υπακούει σε λογιστική λογική.. Καλές διαδρομές


«Θάλασσα Μπορούμε»: Ο Ιστιοπλοϊκός Όμιλος Πειραιώς ενώνει τους ιστιοπλόους και συγκεντρώνει χρήματα για την καταπολέμηση του COVID 19! | navysports.gr\nΗ πρωτοβουλία «Θάλασσα Μπορούμε», έγινε το όχημα όπου κορυφαίοι Έλληνες ιστιοπλόοι μαζί με τον Ιστιοπλοϊκό Όμιλο Πειραιώς και το καινοτόμο πρόγραμμα του Υφυπουργείου Αθλητισμού «Ζήσε Αθλητικά» άνοιξαν πανιά στη μάχη κατά του Covid19 και αναλαμβάνουν πρωτοβουλία να συνεισφέρουν ενεργά στην ενίσχυση του κράτους ενάντια στην πανδημία.\nΙστιοπλόοι και απλός κόσμος από όλη τη χώρα, από το βράδυ της Τετάρτης, αγωνίζονται σε έναν ιδιότυπο διαδικτυακό στίβο που έστησε ο όμιλος με αποτέλεσμα να «γεμίσει η θάλασσα» του Virtual Regatta από μια τεράστια παρέα που αποτελείται από Ολυμπιονίκες, Παγκόσμιους Πρωταθλητές, Πανελληνιονίκες, Εκπαιδευτές, αθλητές μικρών κατηγοριών, ιδιοκτήτες σκαφών αλλά και φίλους του αθλήματος! Η προκριματική φάση θα διαρκέσει δυο μέρες ενώ μετά θα περάσουμε στους τελικούς και το medal race, όπως ακριβώς γίνεται και στη θάλασσα!\nΚάθε virtual ιστιοπλόος, για να εξασφαλίσει τον κωδικό συμμετοχής του έπρεπε να κάνει κατ’ ελάχιστον μια κατάθεση 50 Ευρώ στον ειδικό κρατικό λογαριασμό του COVID-19. H δράση ξεκίνησε Μ. Πέμπτη και όλοι όφειλαν να κάνουν την κατάθεσή τους μέχρι τη Τρίτη του Πάσχα. Συμμετέχοντες συνέβαλλαν πολύ περισσότερο από το ελάχιστο ενώ υπήρχαν και άλλοι που έβαλαν ένα ποσό ενίσχυσης στον λογαριασμό χωρίς να θέλουν να συμμετέχουν.\nΗ απήχηση που είχε η δράση, καθώς και το αποτέλεσμα που μέχρι τώρα έχει φέρει, έχουν χαροποιήσει ιδιαίτερα τους ανθρώπους του ομίλου. Ο Πρόεδρος του ΙΟΠ κ. Γιάννης Παπαδημητρίου, που από τη πρώτη στιγμή πίστεψε στην ενέργεια αυτή, είναι ιδιαίτερα ικανοποιημένος και δήλωσε:\n«Μέσα σε ελάχιστο χρόνο, ο όμιλός μας, οργανώνοντας κάτι που αποτελεί παγκόσμια πρωτοτυπία, πέτυχε τρεις στόχους. Ο πρώτος αφορά την επίδοση της δράσης μας, που μάζεψε πάνω από 100 ιστιοπλόους και συγκέντρωσε ως τώρα 8.000 Ευρώ για την μάχη κατά του COVID-19. Ο δεύτερος στόχος που πετύχαμε είναι το να κρατήσουμε με μια ακόμα δράση «ζεστούς» τους ιστιοπλόους μας, να τους κάνουμε να ζήσουν για κάποια απογεύματα το άθλημα που αγαπούν, έστω διαδικτυακά, και να ενισχύσουμε την προσπάθεια του «Μένουμε Σπίτι». O τρίτος και ίσως βασικότερος στόχος είναι ότι ένωσε την μεγάλη ιστιοπλοϊκή οικογένεια, κάνοντάς τη μια μεγάλη παρέα φίλων που αγωνίζονται για έναν κοινό σκοπό. Όλη η χώρα, όλες οι ηλικίες, κάθε επίπεδο, όλοι μια παρέα. Μια απόδειξη ότι ο Ιστιοπλοϊκός Όμιλος Πειραιώς, δεν είναι μόνο ο όμιλος των Ολυμπιονικών και των επιτυχιών αλλά ένας αγαπητός από όλους όμιλος».\nΗ συγκέντρωση χρημάτων συνεχίζεται μέχρι και την ημέρα λήξης των αγώνων και καλούμε όλους να συνεισφέρουν στην προσπάθεια αυτή για την οικονομική ενίσχυση του κράτους ενάντια στην πανδημία.\nΟι virtual ιστιοδρομίες συνεχίζονται και το ίδιο και η μάχη όλων μας κατά του Κορωναιού. Μια μάχη από την οποία θα βγούμε νικητές!


Πόσο Προσέχουν οι Έλληνες τις Διαφημίσεις; - PHARMACY management ΚΑΙ ΕΠΙΚΟΙΝΩΝΙΑ\nΙδιαίτερο ενδιαφέρον παρουσιάζουν οι απόψεις των Ελλήνων για τις διαφημίσεις στην εποχή μας.\nΜε την πληθώρα μηνυμάτων να αυξάνεται συνεχώς, με τον συνδυασμό των παραδοσιακών και νέων Μέσων, αλλά και με την ανερχόμενη «προσωποποιημένη» διαφήμιση, οι καταναλωτές εκφράζουν τη γνώμη τους για τις διαφημίσεις εν έτη 2022.\n- Το κοινό πολυδιασπάται με αποτέλεσμα να είναι σχετικά περιορισμένες οι αναλογίες που δηλώνουν ότι προσέχουν τις διαφημίσεις στα διαφορετικά Μέσα.\n- Η τηλεόραση, παρ’ ότι κύριο Μέσο, φαίνεται ότι δεν έχει τόσο καλή εικόνα ως προς τις διαφημίσεις.\n- Ως προς τις προσωποποιημένες διαφημίσεις, το κοινό «διχάζεται» σε εκείνους που τις αποδέχονται, αλλά και σε εκείνους που τις αποφεύγουν ή κι ακόμα τις φοβούνται!\n- Παράλληλα, φαίνεται ότι οι αξίες που προβάλει μια μάρκα, καθώς και η ενασχόλησή της με σημαντικά πολιτικά ή/και κοινωνικά θέματα επηρεάζουν είτε θετικά είτε αρνητικά την διάθεση των καταναλωτών να την αγοράσουν.\n- Τέλος, είναι σημαντική η αναλογία κοινού, ιδιαίτερα οι μεγαλύτερες ηλικίες, που αισθάνονται ότι οι διαφημίσεις δεν εκπροσωπούν τον πραγματικό τρόπο ζωής τους, ενώ επιθυμούν περισσότερο «απλούς, καθημερινούς ανθρώπους» στις διαφημίσεις ώστε να μπορούν να ταυτιστούν.


''Όλες οι ευλογίες του Θεού περνούν από την Παναγία...!!Δεν πήγε ο άγιος Γρηγόριος ο Παλαμάς στο Άγιον Όρος να βρει ένα κατάλληλο μέρος να περάσει καλά, έστω και πνευματικά, όπως θα νόμιζε κανείς....!!Είχε καημό μέσα του''...!!+Π.Συμεών Κραγιόπουλου\nΑρχική σελίδαΘΡΗΣΚΕΙΑ''Όλες οι ευλογίες του Θεού περνούν από την Παναγία...!!Δεν πήγε ο άγιος Γρηγόριος ο Παλαμάς στο Άγιον Όρος να βρει ένα κατάλληλο μέρος να περάσει καλά, έστω και πνευματικά, όπως θα νόμιζε κανείς....!!Είχε καημό μέσα του''...!!+Π.Συμεών Κραγιόπουλου\nΌλες οι ευλογίες του Θεού περνούν από την Παναγία Δεν πήγε ο άγιος Γρηγόριος ο Παλαμάς στο Άγιον Όρος να βρει ένα κατάλληλο μέρος να περάσει καλά, έστω και πνευματικά, όπως θα νόμιζε κανείς. Είχε καημό μέσα του. Καθώς τότε ήταν πιο γνήσιοι οι άνθρωποι, ήταν πιο ειλικρινείς, όσοι είχαν έφεση, έβλεπαν ότι κάτι δεν ήταν καλό μέσα τους, και ήθελαν αυτό να αλλάξει, να διορθωθεί. Πήγε λοιπόν και έμεινε σ’ ένα ασκητήριο που είναι πάνω από τη Μεγίστη Λαύρα στους πρόποδες του Άθω, και εκεί επί τρία ολόκληρα χρόνια η κύρια προσευχή του ήταν: «Παναγία μου, φώτισόν μου το σκότος». Ο άγιος Γρηγόριος, όπως και άλλοι άγιοι πιο παλιά, είχε ιδιαίτερη ευλάβεια στην Παναγία. Και αργότερα, όπως ξέρουμε, είχαν ιδιαίτερη ευλάβεια ο άγιος Νικόδημος και ο άγιος Νεκτάριος. Οι άγιες δηλαδή ψυχές που ζητούν τον Χριστό, που αγαπούν τον Χριστό, περνούν από κει που ασφαλέστερα θα βρουν τον Χριστό και, αν θέλετε, γρηγορότερα θα βρουν τον Χριστό και επιτυχέστερα. Όπως λέγαμε και άλλη φορά, όλες οι ευλογίες του Θεού περνούν από την Παναγία και διαχέονται όχι μόνο στους ανθρώπους αλλά και στους αγγέλους. Αυτό το τονίζει ο άγιος Γρηγόριος στην όλη διδασκαλία του. Τα πίστευαν αυτά οι άγιοι, και έτσι είναι. Είχαμε αναφέρει, αν ενθυμείσθε, και το τροπάριο του αγίου Ανδρέου Κρήτης: «Χαίροις μετά Θεόν η Θεός, τα δευτερεία της Τριάδος η έχουσα…» Και στη συνέχεια λέει ακριβώς αυτό, ότι μεταδίδει και στους αγγέλους και στους ανθρώπους το πλήρωμα «των εκ Θεού δωρεών». Παρακαλώ, όσοι τυχόν έχετε κάποιες επιφυλάξεις ως προς αυτά, αφήστε τις κατά μέρος αυτή την ώρα. Καθόλου δεν είναι δύσκολο να τα δεχθεί κανείς αυτά, όταν ο ίδιος ο Θεός, που αποφάσισε να γίνει άνθρωπος, τίμησε αυτό το πρόσωπο που λέγεται Παναγία. Το τίμησε όχι απλώς με το να το πλησιάσει, με το να μιλήσει, αν θέλετε, μαζί του, αλλά με το να λάβει την ανθρώπινη φύση από την Παναγία και να κυοφορηθεί όπως κάθε άνθρωπος. Ποιoς είσαι εσύ, όποιος κι αν είσαι, που θα έλθεις να πεις δεν ξέρω τι; Ποιoς είσαι; Ο Θεός σκύβει εδώ. Βέβαια, ο Θεός ετοίμασε αυτό τον ναό που λέγεται Παναγία, όπως ψάλλουμε: «Ο καθαρώτατος ναός του Σωτήρος…» Αλλά όμως η Παναγία συμμετέχει, είναι συνεργός, επειδή δεν είναι ένα άψυχο όργανο, αλλά είναι λογικό πλάσμα και παραδίνεται σ’ αυτό που θέλει να κάνει ο Θεός και δίνει την όλη βούλησή της, την όλη διάθεσή της. Όπως κι αν έχει το πράγμα, ο άνθρωπος είναι συνεργός. Επομένως, τιμάται αυτό καθεαυτό το πρόσωπό της. Δεν λένε λοιπόν τυχαία οι άγιοι ότι δέχεται όλες τις ευλογίες η Παναγία από τον Θεό και διοχετεύονται δια μέσου αυτής προς όλα τα λογικά κτίσματα, τους αγγέλους και τους ανθρώπους. Και, αν θέλετε, για να το καταλάβουμε καλύτερα το όλο θέμα, να πω και αυτό, ότι μετά τη σάρκωση του Χριστού ακόμη και οι άγγελοι είναι πλησιέστερα προς τον Θεό, απ’ ό,τι ήταν. Ο Χριστός έγινε άνθρωπος και έτσι, όπως λέγαμε και άλλη φορά, τιμήθηκε ο άνθρωπος τρόπον τινά περισσότερο από τους αγγέλους, διότι ο Χριστός δεν έγινε άγγελος, καθώς δεν υπήρχε περίπτωση να σωθούν οι πεπτωκότες άγγελοι, και οι άλλοι άγγελοι ήταν στερεωμένοι στο αγαθό. Ο άνθρωπος ήταν ο πεπτωκώς, και έπρεπε λοιπόν ο Κύριος να γίνει άνθρωπος. Και δια μέσου του ανθρώπου-Χριστού, ο οποίος έλαβε από την Παναγία την ανθρώπινη φύση, και οι άγγελοι προσλαμβάνουν όλο και περισσότερο το φως του Θεού. Δεν είναι λοιπόν αυτά υπερβολές, όπως θα έλεγε, όπως θα νόμιζε κανείς, και κακώς μερικοί διατηρούν κάποιες επιφυλάξεις. Οι μεγάλοι άγιοι της Εκκλησίας έτσι ευλαβούνταν την Παναγία, έτσι τιμούσαν την Παναγία. Και βλέπουμε τον άγιο Γρηγόριο τον Παλαμά να έρχεται στο Όρος, να κάθεται σ’ ένα κελάκι και να φωνάζει: «Παναγία μου, φώτισόν μου το σκότος, Παναγία μου, φώτισόν μου το σκότος». Τρία ολόκληρα χρόνια η κυρίως προσευχή του ήταν αυτή. Όχι ότι δεν έκανε άλλες προσευχές, αλλά η κυρίως προσευχή ήταν αυτή. Από το βιβλίο: π. Συμεών Κραγιοπούλου, «Το μυστήριο της σωτηρίας» Β’ έκδ., Πανόραμα Θεσσαλονίκης, 2000, σελ. 234


ΜΕΓΑΣ ΑΛΕΞΑΝΔΡΟΣ: ΚΩΝΣΤΑΝΤΙΝΟΥΠΟΛΗ 1955: Φόνοι, ληστείες, εμπρησμοί, βιασμοί, βασανιστήρια\nΗ σημερινή επέτειος είναι ιδιαίτερα διδακτική. Απευθύνεται ιδιαίτερα στα νέα μπουμπούκια της σημερινής εποχής, τους επαναπροσεγγιστές, τους τουρκόφιλους, τους οπαδούς της διζωνικής δικοινοτικής ομοσπονδίας και γενικά όσους έχουν διαγράψει από την μνήμη τους τα δεινά που πέρασε ο Ελληνισμός από τους μόγγολους τούρκους. Απευθύνεται σε όσους έχουν ξεχάσει τους ανοιχτούς λογαριασμούς και τις αιμάσσουσες πληγές του Ελληνισμού στην Κύπρο, στην Μικρά Ασία και στην Κωνσταντινούπολη. Σε όσους προωθούν την φιλία και την εμπιστοσύνη μεταξύ των Ελλήνων και των βάρβαρικών ορδών του εξ ανατολών βαρβάρου. Μας ζητούν να έχουμε εμπιστοσύνη σε αιμοσταγείς δολοφόνους που όποτε τους δίνεται η ευκαιρία ρίχνουν το προσωπείο του καλού γείτονα και αποδεικνύουν τις πραγματικές διαθέσεις τους. Θέλουν λεει να μπούνε στην Ενωμένη Ευρώπη. Και οι δικοί μας εθνοπροδότες τους ανοίγουν τις πόρτες. Θέλουν λεει διχοτόμηση στην Κύπρο και οι δικοί μας ανιστόρητοι πολιτικάντηδες τους αποκρίνονται “EVET” προωθώντας εδώ και 31 χρόνια τον επαίσχυντο συμβιβασμό της διζωνικής δικοινοτικής ομοσπονδίας που στηρίζεται στην συνεργασία και την καλή θέληση των τούρκων, δολοφόνων του Ελληνισμού. Δεινοπάθησαν οι Μικρασιάτες, οι Πόντιοι και Κωνσταντινουπολίτες αδερφοί. Δεινοπαθήσαμε κι εμείς το 1974. Οι φιλίες με τους λύκους δεν έχουν αποτελέσματα. Η ιστορία προειδοποιεί. Και όσοι κάνουν πως δεν ακούν τις διδαχές της, αυτοκαταστρέφονται…\nΤο παράδειγμα των προσχεδιασμένων γεγονότων κατά των Ελλήνων της Πόλης το 1955 είναι ενδεικτικό της πόσης εμπιστοσύνης μπορεί να τύχει ο τούρκος και ποια είναι τα αληθινά αισθήματά που τρέφουν για τους Έλληνες. Για να μην κυνηγούμε χείμαιρες Ελληνοτουρκικής φιλίας…\nΗ δράση της ΕΟΚΑ και η εξαιτίας αυτής καταθορύβηση και απόγνωση των Άγγλων, τους οδήγησε στην απόφαση όπως ενθαρρύνουν τους Τούρκους για ενέργειες εναντίον των Ελλήνων της Ελλάδας και, γενικά, εναντίον του ελληνικού Έθνους.\nΈτσι, από τις αρχές του καλοκαιριού, οι Τούρκοι άρχισαν λυσσαλέο πόλεμο εναντίον του ελληνικού στρατού και της Χριστιανικής Εκκλησίας. Θορυβώδεις και προκλητικές υπήρξαν επίσης οι εκδηλώσεις στην Τουρκία για τα γεγονότα του 1920-22, που έγιναν στις 30 Αυγούστου ’55. Από την 1η Σεπτεμβρίου, μάλιστα, άρχισε σε ολόκληρη την Τουρκία η εγγραφή εθελοντών, «για να πολεμήσουν εναντίον της Ελλάδας αν παραστεί ανάγκη». Ταυτόχρονα, στη Θράκη άρχισε οργανωμένη προσπάθεια εξέγερσης των εκεί Τούρκων. Με βάση το σατανικό αγγλοτουρκικό σχέδιο, η αφορμή – σύνθημα για το τουρκικό όργιο έπρεπε να αρχίσει από την Ελλάδα, με υπαίτιους μάλιστα τους… Έλληνες.\nΤον Σεπτέμβριο του 1955, έγιναν προσχεδιασμένα τρομακτικά γεγονότα στην Κωνσταντινούπολη και Σμύρνη, με αποκλειστικό σκοπό τον αφανισμό του Ελληνισμού από τη Μικρά Ασία. Συγκεκριμένα, η ενορχηστρωμένη επιδρομή ξεκίνησε «δοκιμαστικά» στις 28 Αυγούστου, όταν, την ώρα της θείας λειτουργίας, ομάδα 20 τούρκων υπό τα βλέμματα της Αστυνομίας, όρμησε και κατέστρεψε τους ιερούς ναούς Παναγίας Νεοχωρίου και Ταξιαρχών Στενής.\nΤρεις μέρες πριν από τον χαλασμό, η γυναίκα του Τούρκου Προξένου στη Θεσσαλονίκη, κάλεσε – στις 3 Σεπτεμβρίου -φωτογράφο, για μερικές φωτογραφίες του εξωτερικού χώρου του Προξενείου και του φερόμενου ως σπιτιού του Κεμάλ, που βρίσκεται στον περίβολο του. Την επομένη, 4/9/55, πήρε μαζί της τις φωτογραφίες και αναχώρησε για την Τουρκία. Τα μεσάνυχτα της 5ης προς την 6η Σεπτεμβρίου, εξερράγη η περίφημη βόμβα στον κήπο του τουρκικού Προξενείου Θεσσαλονίκης και έξω από το φερόμενο ως σπίτι του Κεμάλ, που δεν έπαθε καμιά ζημιά, εκτός από δύο παράθυρα που έσπασαν. Το Υπουργείο Βορείου Ελλάδας, με ανακοίνωσή του επισήμαινε ότι με την πράξη αυτή, που προερχόταν από Τούρκους, προετοιμαζόταν η μεγάλη επίθεση εναντίον των Ελλήνων της Μικράς Άσίας.\nΟι ελληνικές Αρχές κινητοποιήθηκαν τότε έγκαιρα και κατάφεραν να βρουν τον ένοχο. Ειδικότερα, ο Τούρκος κλητήρας του Προξενείου ομολόγησε ότι αυτός τοποθέτησε τη βόμβα, την οποία του έδωσε ένας μουσουλμάνος από την Κομοτηνή, ονόματι Οκτάι Ενγκίν. Ο Ενγκίν συνελήφθη την ίδια μέρα και ομολόγησε την τρομοκρατική προβοκατόρικη πράξη του. Ο Οκτάι ήταν φοιτητής στην Νομική Σχολή του Πανεπιστημίου της Θεσσαλονίκης. Μάλιστα, η Ελληνική Πολιτεία τον είχε βοηθήσει να εισαχθεί χωρίς εξετάσεις πλήττοντας συνταγματικές αρχές και εκείνος, για ανταμοιβή, αποφάσισε να συνεργαστεί με την Τουρκία σε βάρος της χώρας που τον είχε σαν ένα καλό παιδί. Ο πατέρας του ήταν δάσκαλος στη Θράκη στο μουσουλμανικό χωριό Σαλμώνη – και υποψήφιος βουλευτής με το ελληνικό Κόμμα των Φιλελευθέρων (1952).\nΠέντε ώρες μετά την έκρηξη της προβοκατόρικης βόμβας στο τουρκικό Προξενείο Θεσσαλονίκης, η εφημερίδα «Ισταμπούλ Εξπρές», σε έκτακτη έκδοση της, δημοσίευσε την είδηση και είχε και φωτογραφίες, που, «όλως τυχαίως», ήταν αυτές που, επίσης «τυχαίως», είχε πάρει, τρεις μέρες πριν από την έκρηξη, η γυναίκα του Προξένου. Μονταρισμένες οι περισσότερες έδειχναν την οικία του Κεμάλ να καίγεται που όμως από την έκρηξη δεν δημιουργήθηκε πυρκαγιά. Το γεγονός μάλιστα ότι τότε ο συντομότερος δρόμος για Κωνσταντινούπολη ήταν δέκα ώρες και το ότι οι φωτογραφίες ενεφανίσθησαν μετά από 5 ήδη τυπωμένες σε εφημερίδα δεν αφήνει περιθώρια αμφισβήτησης των επιδιώξεων των υποκινητών των ανθελληνικών αυτών ενεργειών.\n1. Δολοφονήθηκαν 16 Έλληνες μεταξύ των οποίων και ο 90χρονος ιερομόναχος της μονής Βαλουκλή, Χρύσανθος Μαντάς, που ο όχλος τον έκαψε ζωντανό μέσα στο κελί του!\n2. Καταστράφηκαν 4340 καταστήματα, 27 φαρμακεία, 21 εργοστάσια, 110 ξενοδοχεία και κέντρα, 2600 σπίτια, καθώς και 26 σχολεία, όλα ελληνικά.\n«Ο ιερέας της εκκλησίας του Γενή Μαχαλά αφού γυμνώθηκε, δέθηκε σ΄ ένα φορτηγό και τον γυρνούσαν στους δρόμους, όπου το πλήθος τον έφτυνε. Από όσα είδα και άκουσα, δε μου μένει καμία αμφιβολία ότι η επίθεση του τουρκικού όχλου κατά των ελληνικών περιουσιών έχει προμελετηθεί και προετοιμαστεί με επιμέλεια».\nΣτην Ελλάδα επικρατούσε ένα γενικό αίσθημα πένθους, ταπείνωσης και οργής, η δε ελληνοτουρκική συνεργασία μετατρεπόταν σε εχθρότητα, το Βαλκανικό Σύμφωνο, που μόλις υπογράφηκε, νεκρωνόταν, η λύση του Κυπριακού εμπλεκόταν και η λειτουργία της ΝΑ πτέρυγας του ΝΑΤΟ δυσκολευόταν. Πλέον χαρακτηριστική της αγανάκτησης του ελληνικού λαού, ήταν η ομιλία του Αρχιεπισκόπου Αθηνών και πάσης Ελλάδας Σπυρίδωνα από το Εθνικό Ίδρυμα Ραδιοφωνίας, ο οποίος κατάγγειλε με δριμύτητα τις βαρβαρότητες των Τούρκων, επισημαίνοντας ότι «οι υπαίτιοί τους έτυχον της ανοχής των Μεγάλων, οίτινες απέδειξαν εαυτού μικρούς όσον αφορά το ήθος και την ψυχήν». Τόνισε επίσης πως, «όταν η Αγία Αυτοκρατορική Ρωσία είχε την προστασίαν των Ορθοδόξων, ποτέ δεν θα ετόλμον οι βάρβαροι τοιαύτα ανοσιοουργήματα». Να σημειωθεί ότι, η ομιλία του Αρχιεπισκόπου είχε απαγορευθεί από την τότε Κυβέρνηση Αλέξανδρου Παπάγου, αλλά ο Σπυρίδωνας πήγε ξαφνικά στην αίθουσα εκπομπής του ΕΙΡ όπου, επιτιμώντας αυστηρά τους χειριστές των μηχανημάτων που προσπάθησαν να τον εμποδίσουν, κατόρθωσε να μιλήσει πριν το πληροφορηθεί η Κυβέρνηση. Να σημειωθεί, επίσης, ότι με επέμβαση της Κυβέρνησης, πολλές εφημερίδες της Ελλάδας δεν δημοσίευσαν την ομιλία!…\nΗ οργή της ελληνικής κοινής γνώμης στράφηκε και εναντίον της Αμερικής, η οποία περιορίστηκε τότε σε έκφραση μιας ανόητης εκδήλωσης «πολιτικής ίσης φιλίας», που δικαιολογημένα έριξε περισσότερο λάδι στη φωτιά. Συγκεκριμένα, ο τότε Αμερικανός υπουργός Εξωτερικών Τζον Φόστερ Ντάλλες έστειλε μήνυμα στους Παπάγο και Μεντερές, στο οποίο εξέφραζε την ανησυχία του για την επιδείνωση των ελληνοτουρκικών σχέσεων, χωρίς να αναφέρεται καν στο τουρκικό όργιο στην Πόλη, ούτε, βέβαια, να το καταδικάζει. «Η αποτελεσματικότης της συνεργασίας σας», ανέφερε, ελπίζω να μην κλονισθεί εξαιτίας των διαφωνιών της παρούσης στιγμής. Έχω την πεποίθησιν ότι το πνεύμα της στενής συνεργασίας, το οποίον τόσο συχνά επέδειξαν εις το παρελθόν η Ελλάς και η Τουρκία, ως μέλη του ΟΗΕ, του ΝΑΤΟ και του Συμφώνου της Βαλκανικής Συμμαχίας, θα καταστήσει υμάς ικανούς όπως αρθήτε υπεράνω των άμεσων διαφορών, προς το συμφέρον της ενότητος του ελευθέρου κόσμου».\nΗ οργή, όμως, των Ελλήνων εκδηλώθηκε και κατά του ενός των αντιπροέδρων της ελληνικής Κυβερνήσεως και υπουργού Εξωτερικών Στέφανου Στεφανόπουλου, γιατί εξακολουθούσε να συζητά στο Λονδίνο με τους Τούρκους. Στην αγγλική πρωτεύουσα γινόταν τότε η τριμερής διάσκεψη για το Κυπριακό, μεταξύ Ελλάδας, Τουρκίας και Βρετανίας, που άρχισε στις 28 Αυγούστου ’55. Από την πλευρά του, πάντως, ο άλλος αντιπρόεδρος Παναγιώτης Κανελλόπουλος, που αντικαθιστούσε τον πολύ άρρωστο Παπάγο, είχε ανακαλέσει τους Έλληνες αξιωματικούς από το στρατηγείο του ΝΑΤΟ στη Σμύρνη, είχε ζητήσει την έκτακτη σύγκληση του Συμβουλίου του ΝΑΤΟ και είχε προβεί σε εντονότατες διαμαρτυρίες.\nΣτο μεταξύ, στη Θεσσαλονίκη δόθηκε στις 16 Σεπτεμβρίου ’55, το πόρισμα της ανάκρισης για τη δυναμίτιδα στο τουρκικό Προξενείο, το οποίο αποφαινόταν ότι: Με βάση πραγματογνωμοσύνη που έκαμαν ειδικοί αξιωματικοί του στρατού, η εκρηκτική ύλη τοποθετήθηκε στο εσωτερικό του Προξενείου και ο Τούρκος κλητήρας τοποθέτησε το καψούλι της δυναμίτιδας στην αυλή. Ο κλητήρας συνελήφθη, όπως και Τούρκος φοιτητής, μέλος της τουρκικής οργάνωσης «Η Κύπρος είναι τουρκική». Σύμφωνα με την ανάκριση, ο φοιτητής αυτός μετέφερε, λίγες μέρες πριν από την έκρηξη, από την Τουρκία τρία καψούλια, από τα οποία εξερράγη μόνο το ένα. Και οι δυο Τούρκοι παραδέχτηκαν τα όσα έκαμαν. Με βούλευμα, που εκδόθηκε το Δεκέμβρη του 1955 και θυροκολλήθηκε στο τουρκικό Προξενείο Θεσσαλονίκης, οι Τούρκοι αυτοί κατονομάζονταν ως αυτουργοί της έκρηξης, ενώ οι δυο πρόξενοι της Τουρκίας στη Θεσσαλονίκη ως οι ηθικοί αυτουργοί. Όλοι παραπέμπονταν να δικαστούν για παράνομη κατοχή εκρηκτικών υλών και για παράβαση των άρθρων του Ποινικού Κώδικα για διατάραξη των διπλωματικών σχέσεων με ξένη χώρα. Δυστυχώς, η νέα ελληνική Κυβέρνηση, υπό τον Κωνσταντίνο Καραμανλή, δεν προχώρησε στη δίκη. Έγινε, μάλιστα, έφεση κατά του βουλεύματος, που έγινε δεκτή από το Εφετείο, το οποίο και διέταξε νέες ανακρίσεις.\nΟι δρόμοι της Πόλης είχαν βουλιάξει από τα ελληνικά υπάρχοντα που πέταξαν οι Τούρκοι. Όλοι αυτοί οι τύπου που μπήκαν στα σπίτια μας, ήταν μαζεμένοι στις γωνιές και μοίραζαν τα «λάφυρα». Έβλεπες αυτούς τους ανθρώπους, με τα κουρελιασμένα ρούχα να φορούν κάτι ακριβό: Ένα χρυσό ρολόι, ολοκαίνουργια παπούτσια, ένα ακριβό καπέλο. Ο Μεντερές, ο Πρωθυπουργός, είχε βγει για επιθεώρηση στους δρόμους και έβλεπες το πλήθος των φανατισμένων Τούρκων να του φωνάζει: «Αφέντη, δεν μας έμειναν ρόπαλα»!…(Γιώργος Λεύκαρος).\n«Εκείνο το βράδυ, ένας φίλος του πατέρα μου Τούρκος, ήρθε να μας ειδοποιήσει ότι θα συμβεί κάτι πολύ κακό. Ήρθε ταραγμένος και έντρομος από το σπίτι του, που βρισκόταν σε περιοχή τρεις ώρες μακριά από το δικό μας. Οι φόβοι του επαληθεύτηκαν μόλις άρχισε να σουρουπώνει. Ακούστηκαν βουητά και φασαρία από μακριά. Όλοι αναρωτιόμασταν για τους θορύβους και δεν θέλαμε να πιστέψουμε ότι τα λόγια του φίλου μας θα βγαίναν αληθινά. Μετά από λίγα λεπτά, οι βάνδαλοι εισέβαλαν στο σπίτι μας. Άρχισαν να σπάνε, να καίνε και να καταστρέφουν ό,τι έβρισκαν μπροστά τους. Στο σπίτι μας έμειναν μόνοι οι τέσσερις τοίχοι. Κινδύνεψε, όμως, και η ίδιά μας η ζωή. Εμένα και τη μητέρα μου αποπειράθηκαν να μας βιάσουν. Μας κυνηγούσαν μέσα στο σπίτι και όταν μας έπιασαν άρχισαν να μας σκίζουν τα ρούχα. Φώναζα, «βοήθεια, μάς σκοτώνουν». Ευτυχώς, ένας γείτονας από το απέναντι σπίτι μάς έσωσε. Ο αδελφός μου, τρομοκρατημένος πήδηξε σε διπλανή οικοδομή από ύψος έξι μέτρων. Την επόμενη μέρα το βρήκαμε λιπόθυμο και τραυματισμένο σοβαρά στο κεφάλι. Ο μικρότερος αδελφός μου έπαθε ψυχολογικά προβλήματα και πέρασε μια δεκαετία για να συνέλθει…»(Δέσποινα Ισαακίδου).\nΚατά τη διάρκεια των Σεπτεμβριανών, στην Κωνσταντινούπολη και τη Σμύρνη, βιάστηκαν εκατοντάδες Ελληνίδες. Για ευνόητους λόγους αναφέρθηκαν 200 βιασμοί, αλλά από κύκλους της ελληνικής μειονότητας, υπολογίστηκαν σε δύο χιλιάδες οι Ελληνίδες – ηλικίας από έξι μέχρι 8ο χρονών -που μεταφέρθηκαν στο νοσοκομείο του Βαλουκλή για περίθαλψη. Μερικές από αυτές παραφρόνησαν.\nΣτο Γενί Σεχίρ, ένα κοριτσάκι εφτά χρονών, βρέθηκε στο διάβα του τουρκικού όχλου, οποίος το περικύκλωσε και το παρέδωσε σε ένα δύσμορφο και σωματώδη αχθοφόρο, με το παρατσούκλι «γορίλας». Το κτήνος αυτό βίασε την ανυπεράσπιστη μικρή Ελληνοπούλα μπροστάσε όλο τον όχλο – τέρας, που φώναζε ρυθμικά, με αρρωστημένη λύσσα «Αυτά παθαίνουν οι Γκιαούρηδες».


SHOWBIZ NEWS - Η Μελέτη επιστρέφει στον ΑΝΤ1! Η Ελένη; στο Lateam.gr\nΗ Μελέτη επιστρέφει στον ΑΝΤ1! Η Ελένη;\nThis is a discussion on Η Μελέτη επιστρέφει στον ΑΝΤ1! Η Ελένη; within the SHOWBIZ NEWS forums, part of the ENJOY YOUR LIFE!!!!!!!!!! category; Λίγο πριν μας αποχαιρετήσει το 2009 και στον ΑΝΤ1 έχουμε μία μεγάλη επιστροφή. Η Ελεονώρα Μελέτη επιστρέφει με γέλια και ...\n28-12-2009, 18:00: #1\nΛίγο πριν μας αποχαιρετήσει το 2009 και στον ΑΝΤ1 έχουμε μία μεγάλη επιστροφή. Η Ελεονώρα Μελέτη επιστρέφει με γέλια και χαρές στην πρωινή ζώνη του σταθμού! Τώρα αν εσύ είσαι φαν της «Πρωινής Μελέτης» μη σκιάζεσαι και η εκπομπή δεν πάει πουθενά. Ούτε η παρουσιάστρια πρόκειται να εγκαταλείψει το Star. Απλά πηγαίνει στο Μαρούσι για τους εορτασμούς των 20 χρόνων λειτουργίας.\nΣτις 31 του Δεκέμβρη ο ΑΝΤ1 γίνεται 20 χρονών (τεκνό και το κανάλι) και οι άνθρωποι του σταθμού έχουν αποφασίσει να κάνουν τους απαραίτητους εορτασμούς. Και στα πλαίσια αυτά η Μελέτη θα βρεθεί στο «10 με 1 Μαζί» φιλοξενούμενη του διδύμου των ΚαραμεροΧαριτάτων. Κι άντε αυτή η συνάντηση δε μας δημιουργεί έκπληξη καμία. Ίσα ίσα που περιμένουμε αγκαλιές και φιλιά, διότι η Μελέτη είναι φαν της εκπομπής τους. Με την Λίτσα Πατέρα απορουμε τι θα κάνει; Θα χαιρετηθούν άραγε οι δύο πρώην συνεργάτιδες; Γιατί οι σχέσεις τους μόνο καλές δεν είναι...\nΩστόσο, άλλη είναι η μεγάλη απορία. Ποια Μελέτη και ποια Πατέρα; Η Ελένη Μενεγάκη θα επιστρέψει στον ΑΝΤ1 για τους εορτασμούς; Η πάλαι ποτέ «βασίλισσα» του καναλιού και της πρωινής ζώνης του, θα πάει στους ΚαραμεροΧαριτάτους για τα «χρόνια πολλά»; Αυτό να δουμε και τι στον κόσμο. Γιατί, αυτό ειλικρινά... αξίζει να το δεις!!!


Επιστροφή! - Μένουμε ασφαλείς! - Print Room\nΕπιστροφή! – Μένουμε ασφαλείς!\n01Μαΐ 2020 by john\nΝαι, μας λείψατε! 😛\nΑπό τη Δευτέρα 04 Μαΐου επιστρέφουμε κι εμείς!\nΘα ξεκινάμε στις 10.00 π.μ. – περίπου – και θα μένουμε στο κατάστημα μόνο για όσο θα έχει δουλειά!\nΟι κανόνες για την προσέλευση στο κατάστημα είναι:\nCorona Lisa 😛\nΘα εισέρχεστε στο κατάστημα ένας ένας.\nΘα λαμβάνετε τα προσωπικά μέτρα ασφαλείας (μασκούλα & γαντάκια).\nΘα διατηρείτε τις απαραίτητες αποστάσεις & ΔΕΝ ΘΑ ΠΛΗΣΙΑΖΕΤΕ το προσωπικό.\nΘα μας στέλνετε ηλεκτρονικά αρχεία προς εκτύπωση στο email μας mail@printroom.gr πριν έρθετε στο κατάστημα – από το σπίτι – γράφοντας όλες τις οδηγίες εκτύπωσης (π.χ. Α/Μ ή έγχρωμα, μπρος-πίσω, σύρραψη κλπ.) & στοιχεία επικοινωνίας (ονοματεπώνυμο & τηλέφωνο).\nΣε περίπτωση που έρθετε στο κατάστημα και δεν το γνωρίζατε ήδη, θα μας τα στέλνετε από το κινητό σας από τον εξωτερικό χώρο του καταστήματος (για να μη καταλαμβάνετε τη θέση του ενός επιτρεπόμενου ατόμου).\nΑν έχετε οποιαδήποτε υποψία ασθένειας, αναβάλλετε την εργασία σας για κάποια άλλη στιγμή.\nΜένουμε ασφαλείς! – Printroom.gr


Ashampoo UnInstaller 6 (Review)\nΔημοσίευση: 1 Ashampoo UnInstaller 6 (Review) 11/3/2015, 11:13 pm\nΤο Ashampoo UnInstaller 6 σας επιτρέπει να απεγκαταστήσετε πλήρως οποιοδήποτε λογισμικό άνετα. Ακόμα και τα ένθετα λογισμικά μπορούν να αφαιρεθούν αποτελεσματικά. Έτσι μπορείτε να απαλλαγείτε από ανεπιθύμητα λογισμικά τα οποία εγκαταστάθηκαν στο παρασκήνιο σαν κομμάτι άλλων εγκαταστάσεων. Τα χειροκίνητα στιγμιότυπα σας βοηθάνε να καταγράψετε και να εμφανίσετε οποιαδήποτε αλλαγή αρχείου ή μητρώου με μεγάλη σαφήνεια. Το νέο UnInstaller απαιτεί ελάχιστους πόρους από το σύστημά σας και δουλεύει ακόμη πιο γρήγορα από τον προκάτοχό του. Η Έκδοση 6 υποστηρίζει την απεγκατάσταση πολλαπλών λογισμικών στη σειρά. Οι αξιολογήσεις της κοινότητας UnInstaller σας βοηθούν να αποφασίσετε αν θα πρέπει τελικά να απεγκαταστήσετε κάποια από τα εγκατεστημένα λογισμικά και τα πολυάριθμα εργαλεία συστήματος και συντήρησης βάζουν την τελευταία τους πινελιά στο λογισμικό.\nΤι νέο υπάρχει στο Ashampoo UnInstaller 6:\n- Απεγκαταστήστε ένθετες εγκαταστάσεις\n- Μεγαλύτερο, καλύτερα διαρθρωμένο UI\n- Καταγράψτε και απεγκαταστήστε διαδικτυακές εγκαταστάσεις\n- Εντοπίστε οποιαδήποτε τροποποίηση στο σύστημά σας μέσω στιγμιοτύπων\n- Ενισχυμένη παρακολούθηση εγκαταστάσεων\n- Ενημερωμένα εργαλεία συντήρησης συστήματος με υποστήριξη για Microsoft Edge\n- Απεγκαταστήστε πολλαπλές εφαρμογές στη σειρά\n- Εκτενές πλαίσιο μενού\n- Αξιολογήσεις εφαρμογής από την κοινότητα UnInstaller\nΠροστατέψτε τον εαυτό σας από ανεπιθύμητες εγκαταστάσεις λογισμικού\nΑπεγκαταστήστε εφαρμογές πλήρως\nΕντοπίστε όλες τις τροποποιήσεις του συστήματός σας με στιγμιότυπα\nΈξυπνη παρακολούθηση εφαρμογής\nΠολυάριθμα εργαλεία για μια αποτελεσματική συντήρηση του συστήματος\nΑπεγκαταστήστε πλήρως ένθετες εγκαταστάσεις\nΑπεγκαταστήστε πολλές εφαρμογές στη σειρά με ευκολία\nΑπεγκαταστήστε παλιές εφαρμογές χωρίς καταγραφές εγκατάστασης χάρη στην έξυπνη τεχνολογία διαγραφής\nΣαφές, συνοπτικό ιστορικό εγκαταστάσεων με τις απεγκαταστάσεις με 1 κλικ\nΑναγνωρισμένες αξιολογήσεις από την κοινότητα UnInstaller\nΠείτε αντίο στα άχρηστα προγράμματα\nΤα αρχεία Setup τα οποία έχουν κατεβεί από το διαδίκτυο συνήθως περιέχουν ανεπιθύμητα πρόσθετα τα οποία εγκαθίστανται μαζί με το κύριο πρόγραμμα. Αυτά τα πρόσθετα όχι μόνο κολλάνε το σύστημά σας, αλλά το φέρουν και σε κίνδυνο! Το Ashampoo UnInstaller 6 ανιχνεύει αυτά τα πρόσθετα και σας επιτρέπει να τα αφαιρέσετε εντελώς!\nΗ αυτόματη ενσωματωμένη ανάλυση συστήματος επιτρέπει στο Ashampoo UnInstaller 6 να παρακολουθεί εγκαταστάσεις χωρίς να κολλάει το σύστημά σας. Μόλις ξεκινήσει η εγκατάσταση, όλα τα αρχεία και οι καταχωρήσεις μητρώου καταγράφονται. Έτσι με ένα μόνο κλικ θα μπορέσετε στο μέλλον να απεγκαστήσετε οποιοδήποτε πρόγραμμα.\nΣτιγμιότυπα - Για μία δόση σιγουριάς\nΣκεφτείτε τα στιγμιότυπα σαν λεπτομερείς καταλόγους απογραφής του συστήματός σας. Και το Ashampoo UnInstaller 6 δε θα χάσει ούτε ένα αρχείο ή Καταχώρηση Μητρώου. Δημιουργήστε δύο χρονολογικά διαφορετικά στιγμιότυπα και κάντε μια σύγκριση για να δείτε τις αλλαγές που έγιναν σε αυτό το διάστημα. Εντοπίστε λάθη ή βρείτε συγκεκριμένες τιμές μητρώου!\nΈνα UnInstaller για αρχάριους; Το 'χετε!\nΤο Ashampoo UnInstaller 6 είναι χρήσιμο από όλους, χωρίς να χρειάζεται προηγούμενη εμπειρία, χάρη στα βοηθητικά βίντεο, τα αυτόματα χαρακτηριστικά και την έξυπνη καθοδήγηση του χρήστη. Ακόμα και αν θέλετε απλά να απεγκαταστήσετε ένα πρόγραμμα ή θέλετε να ψάξετε λεπτομέρειες στο μητρώο των Windows – το UnInstaller 6 είναι το πρόγραμμα για σας. Επειδή η ασφάλεια δε πρέπει να διαχειρίζεται μόνο από τους ειδικούς.\nΠάντα αξιόπιστο, πάντα καθαρό - ακόμα και χωρίς καταγραφές\nΤο Ashampoo UnInstaller 6 παρακολουθεί και καταγράφει εγκαταστάσεις λογισμικών για να σας εξασφαλίσει ασφαλή και πλήρη αφαίρεση. Αλλά ακόμη και εγκαταστάσεις που δεν έχουν καταγραφεί μπορούν να αφαιρεθούν με ασφάλεια χάρη στη προηγμένη τεχνολογία διαγραφής που σαρώνει επιμελώς για άχρηστες καταχωρήσεις μητρώου και άχρηστα αρχεία.\n100% αξιόπιστο ακόμα και όταν τα πράγματα γίνονται περίπλοκα\nΟι μοντέρνες εγκαταστάσεις λογισμικών συνήθως περιέχουν μέσα επιπλέον πακέτα εγκατάστασης τα οποία έχουν ως στόχο να εγκατασταθούν παράλληλα με το κύριο πρόγραμμα. Εκεί που οι ανταγωνιστές του αποτυγχάνουν παταγωδώς, το Ashampoo UnInstaller 6 λάμπει και καταγράφει πλήρως ακόμα και τις πιο πολύπλοκες εγκαταστάσεις δίνοντάς σας την επιλογή για πρώτη φορά να αφαιρέσετε ξεχωριστά τμήματα από προγράμματα. Είναι ο υπολογιστής σας, έτσι εσείς πρέπει να αποφασίσετε τί μένει και τί φεύγει!\nΜπορείτε να δοκιμάστε την εφαρμογή πρίν την κυκλοφορία της στο παρακάτω link:\nΚάθε υπολογιστής που τρέχει ένα από τα παραπάνω λειτουργικά συστήματα σε μια λογική ταχύτητα.\nΤο μέγεθος της RAM είναι ασήμαντο για την απασχόληση του προγράμματος. Αναφερόμαστε στις συστάσεις του λειτουργικού συστήματος που χρησιμοποιείται από τη Microsoft.\nΔίσκος Σκληρού Δίσκου:\n55 MB για τα αρχεία του προγράμματος.\nthegreeksenergy.com » Τεχνολογικά Νέα » Reviews » Softwares » Ashampoo UnInstaller 6 (Review)


Η Kate Moss σχεδιάζει κοσμήματα\nΓια λογαριασμό του γαλλικού οίκου κοσμημάτων Messika.\nΓια να καταλήξουν στα σχέδια, οι δυο τους ξεκίνησαν παρατηρώντας τα κομμάτια, καινούρια και παλιά, που είχε η Kate Moss στην κατοχή της. Αυτά αποτέλεσαν και τη βασική έμπνευση για τη συλλογή. Όπως αποκαλύπτει η Valerie η κοσμηματοθήκη της Moss είναι "γεμάτη με χρώμα, XXL μοτίφ και μεγάλα headpieces που έχουν επιρροές από τον πολιτισμό των Αζτέκων και το στυλ Art Deco".\nΠάντως, παρόλο που τα κοσμήματα είναι από πολύτιμα υλικά, η Kate Moss προτείνει σε όσες επιλέξουν να τα αποκτήσουν να τα φορέσουν με απλά outfits. "Προσωπικά, μου αρέσει να φοράω διαμάντια με τζιν σορτσάκια και Τ-shirt", λέει.\nΔες μερικά από τα κομμάτια της συλλογής:\nΚΟΣΜΗΜΑΤΑ KATE MOSS\nΜια από τις πιο σέξι παρουσίες του ευρωπαϊκού κινηματογράφου και για πολλούς "η πιο όμορφη γυναίκα στον κόσμο" συμπληρώνει σήμερα τα 56 της χρόνια. Monica Bellucci | Γίνεται 56 ετών κι εμείς θυμόμαστε τις iconic στιγμές της